Viral: Bigg Boss Malayalam Ejected Contestant Sajna About Her Husband Firoz Khan പെണ്‍കുട്ടികളെ കാണുമ്പോള് ഇക്ക എന്നെ സഹോദരിയാക്കുമെന്ന് സജ്‌ന; ബിഗ് ബോസിലൂടെ നോബിയ്ക്ക് പുകവലി കൂടിയെന്ന് ഫിറോസും, - Malayalam Filmibeat\n| Published: Wednesday, August 11, 2021, 16:37 [IST]\nബിഗ് ബോസ് മലയാളം മൂന്നാം സീസണുമായി ബന്ധപ്പെട്ട വിശേഷങ്ങളൊക്കെ ഒരു സൈഡിലൂടെ നടക്കുന്നുണ്ട്. ഈ മാസം ആദ്യമായിരുന്നു ഗ്രാന്‍ഡ് ഫിനാലെ നടത്തിയത്. മണിക്കുട്ടന് വിന്നറാവുകയും ചെയ്തു. ഫിനാലെയ്ക്ക് ശേഷമാണ് മത്സരാര്‍ഥികള് പല അഭിമുഖത്തിലും പങ്കെടുക്കാന് എത്തിയത്. പൊളി ഫിറോസ് എന്ന് ആരാധകര് സ്‌നേഹത്തോടെ വിളിക്കുന്ന ഫിറോസിന്റെ പുതിയൊരു അഭിമുഖത്തിന്റെ വീഡിയോ ആണിപ്പോള് വൈറലാവുന്നത്.\nഗായകന് എംജി ശ്രീകുമാര് അവതാരകനായി അമൃത ടിവിയില് സംപ്രേക്ഷണം ചെയ്യുന്ന പറയാം നേടാം എന്ന പരിപാടിയില് ഫിറോസ് ഖാന് പങ്കെടുത്തിരുന്നു. എംജിയുടെ ചില കുഴപ്പിക്കുന്ന ചോദ്യങ്ങള്‍ക്ക് താരം കൃത്യമായി മറുപടി പറയുകയും ചെയ്തു. ഇതിനിടയില് ഫിറോസിന്റെ ഭാര്യയും നടിയുമായ സജ്‌ന ഫിറോസ് കരയുന്നതടക്കമുള്ള ചില വീഡിയോസ് വൈറലാവുകയാണ്. പരിപാടിയെ കുറിച്ച് കൂടുതല് അറിയാം.\nബിഗ് ബോസില് സഹമത്സരാര്‍ഥിയായിരുന്ന നോബിയെ വിളിക്കുന്ന ഇരട്ടപ്പേര് എന്താണെന്നായിരുന്നു എംജി ശ്രീകുമാര് ഫിറോസിനോട് ചോദിച്ചത്. ഞാന് ചിലപ്പോള് ഗോപി എന്ന് വിളിക്കുമായിരുന്നു. കാരണം പുള്ളി വലിയ കാര്യങ്ങളൊക്കെ ചെയ്ത് വന്നിട്ട് ലാസ്റ്റ് ഗോപി ആവുന്ന അവസ്ഥയിലാവും. ആളൊരു തമാശക്കാരനാണ്. പിന്നെ അതുപോലൊരു പ്ലാറ്റ്‌ഫോമില് ആ ശരീരവും വെച്ച് നില്‍ക്കുന്നത് തന്നെ ഒരു സാഹസികതയാണ്. അതുകൊണ്ട് തന്നെ പുള്ളിക്കാരന് പലപ്പോഴും നില്‍ക്കുയല്ല, ഇരിക്കുകയായിരുന്നു. ആ ഒരു പ്ലാറ്റ്‌ഫോം പുള്ളിക്ക് പറ്റുന്നതല്ല. പക്ഷേ എല്ലാവരെയും സുഖിപ്പിച്ച് അങ്ങനെ നില്‍ക്കാന് പറ്റിയ ഒരാളാണ്.\nഅവിടെ കള്ള് കുടിക്കുന്നവരൊക്കെ ഉണ്ടായിരുന്നില്ലേ? അവരെങ്ങനെ പിടിച്ച് നിന്നു എന്നായിരുന്നു എംജിയുടെ അടുത്ത ചോദ്യം. അതാണ് ഗെയിമെന്ന് ഫിറോസും പറയുന്നു. അതൊന്നും ഇല്ലാതാക്കി നില്‍ക്കുകയാണ്. എന്നാല് ലേശം പുകവലി കൂടി പോയെന്ന് താരം വ്യക്തമാക്കുന്നു. സിഗററ്റ് വലിക്കാന് പ്രത്യേകമായൊരു സ്ഥലമുണ്ട്. അവിടെയും മൈക്കും ക്യാമറയും ഉണ്ട്. ബാത്ത്‌റൂം ഒഴികെ ബാക്കി എല്ലായിടത്തും ക്യാമറയുണ്ട്. ഉറങ്ങുമ്പോള് പോലും ക്യാമറയില് റെക്കോര്‍ഡഡ് ആണെന്ന് ഫിറോസ് പറയുന്നു.\nബോബിയെ കുറിച്ച് മാത്രമല്ല ബിഗ് ബോസിലെ മറ്റ് സുഹൃത്തുക്കളെ കുറിച്ചും ഫിറോസിനോട് ചോദിച്ചിരുന്നു. ആദ്യം ഫിറോസ് ഒറ്റയ്ക്ക് ആയിരുന്നെങ്കിലും വൈകാതെ ഭാര്യയായ സജ്‌നയെ കൂടി പരിപാടിയില് പങ്കെടുപ്പിച്ചിരുന്നു. ചില സുന്ദരിമരായ പെണ്‍കുട്ടികളെ കാണുമ്പോള് ഇക്ക എന്നെ സഹോദരിയാക്കാറുണ്ടെന്നാണ് ഇടയ്ക്ക് സജ്‌ന പറയുന്നത്. ഷോപ്പിംഗിനൊക്കെ പോയി പര്‍ച്ചേസ് ചെയ്യുന്നതിന് ഇടയിലാണ് ഇങ്ങനെ ഉണ്ടാവാറുള്ളത്. ഇക്കയുടെ സ്ഥിരം പരിപാടിയാണ് അതെന്നും സജ്ന വ്യക്തമാക്കുന്നു.\nതന്നെ കുറിച്ചുള്ള ഭാര്യയുടെ പരാതികള് കേട്ടതോടെ ഇത് പറയാം നേടാം എന്നല്ലേ പരിപാടിയുടെ പേര്, അല്ലാതെ കുടുംബം കലക്കുന്ന പരിപാടി അല്ലല്ലോ എന്ന് ഫിറോസ് തമാശരൂപേണ എംജിയോട് ചോദിക്കുന്നുണ്ട്. ചില ചോദ്യങ്ങള്‍ക്ക് ഉത്തരം പറയുന്നതിനിടയില് സജ്ന വികാരഭരിതയാവുകയും ചെയ്തു. ആ ഭാഗം കട്ട് ചെയ്യാമെന്ന് പറഞ്ഞപ്പോള് അത് നീയല്ല തീരുമാനിക്കേണ്ടത്, അവരുടെ സമയത്തിന് വില ഉണ്ടെന്ന് ഫിറോസ് പറയുന്നു.\nഅറിയാത്ത കാര്യമാണെങ്കില് എന്തിനാണ് പറഞ്ഞതെന്നും ഫിറോസ് സജ്നയോട് ചോദിക്കുന്നുണ്ട്. അല്ലെങ്കില് ഒരു കാര്യം ചെയ്യ്, നിങ്ങളിലൊരാള് ഇരിക്കൂ എന്ന് എംജി പറഞ്ഞപ്പോള് ഫിറോസായിരുന്നു പോവാനെഴുന്നേറ്റത്. ഞാന് പുറത്തുണ്ടാവുമെന്ന് പറഞ്ഞ് ഇറങ്ങുന്ന ഫിറോസിനെയാണ് പ്രൊമോ വീഡിയോയില് കാണുന്നത്. ബിഗ് ബോസിനുള്ളിലും അല്ലാതെയും പലപ്പോഴും പ്രാങ്ക് വീഡിസോയ് ചെയ്യാറുള്ള സജ്‌നയും ഫിറോസും ആ വേദിയിലും പ്രാങ്ക് ഒപ്പിച്ചതാണോ എന്ന സംശയമാണ് ആരാധകര്‍ക്കുള്ളത്. വീഡിയോയില് കാണിച്ചത് ശരിക്കും സംഭവിക്കുന്നതാണോ അതോ പ്രാങ്കിന്റെ ഭാഗമാണോ എന്ന ചോദ്യവും ഉയര്‍ന്ന് വരുന്നുണ്ട്.\nViral: Bigg Boss Malayalam Ejected Contestant Sajna About Her Husband Firoz Khan\nStory first published: Wednesday, August 11, 2021, 16:37 [IST]


Nilathullikal...!!!: നിരാലംബരുടെ കൊലപാതകികൾ ...!!!\nനിരാലംബരുടെ കൊലപാതകികൾ ...!!!\nനിരാലംബനായ ഒരാളെ നേരിട്ട്കൊല്ലുന്നതിനേക്കാൾ ക്രൂരമാണ് അയാളെ കൊലയാളിക്കുമുന്നിലേക്ക് കൊല്ലാൻ ഇട്ടുകൊടുക്കുന്നത് . അങ്ങിനെ വരുമ്പോൾ കൊല്ലാൻ ഇട്ടുകൊടുക്കുന്നവർ ഇരട്ടി കുറ്റമാണ് കൊലപാതകികളെക്കാൾ ചെയ്യുന്നത് എന്നതാണ് സത്യം . എന്നാൽ ഇതൊരിക്കലും കൊലപാതകികളുടെ കുറ്റത്തിന് കുറവ് വരുത്തുന്നുമില്ല എന്നും ഓർക്കേണ്ടതാണ് ...!\nലിബിയ , ഇറാഖ് , അഫ്ഘാനിസ്ഥാൻ , സുഡാൻ , പാലസ്തിൻ , ഉക്രൈൻ ..... ലോകത്തിലെവിടെയും നടക്കുന്ന ഓരോ സംഘർഷത്തിലും ഒരുവശത്ത് കൊലപാതകികൾക്കൊപ്പം നിൽക്കുന്നവർ അല്ലെങ്കിൽ സംഘർഷത്തിലെ ഒരു പങ്കാളി എല്ലായിടത്തും ഒന്നാണെന്ന സത്യം എന്തുകൊണ്ട് നാം വിസ്മരിക്കുന്നു ...!\nഓരോ സംഘർഷത്തിലും നഷ്ട്ടങ്ങൾ സംഭവിക്കുന്നത് അതിൽ ഒരിക്കലും നേരിട്ടിടപെടാത്ത നിരാലംബരായ പാവങ്ങൾക്ക് മാത്രമാണ് . സ്ത്രീകൾ കുട്ടികൾ , വൃദ്ധർ , രോഗികൾ ... പ്രതികരിക്കാൻ പോലും കെൽപ്പില്ലാത്ത ഇത്തരക്കാരെ ആരും തിരഞ്ഞുപിടിച്ച് കൊല്ലുന്നതല്ലെങ്കിലും ഇരകൾ ആക്കപ്പെടുന്നത് എപ്പോഴും ഇവരൊക്കെ തന്നെ.....!\nസംഘർഷങ്ങൾ എപ്പോഴും ഒരു വിഭാഗത്തിന്റെ മുതലെടുപ്പിന് വേണ്ടി കൂടിയാണ് എന്ന് വരുന്നിടതാണ് അതിന്റെ ഭീകരത വെളിവാക്കപെടുന്നത് . കുളം കലക്കി മീൻ പിടിക്കുക എന്ന പ്രാകൃത കുടിലത എത്ര മനോഹരമായാണ് ആധുനിക അധിനിവേശക്കാർ പയറ്റി മുതലെടുപ്പ് നടത്തുന്നത് ...!\nഓരോ ജീവനും വിലപ്പെട്ടതാണ് . എവിടെയും ആരും ശത്രുവായി ജനിക്കുന്നില്ല , മരിക്കുന്നുമില്ല . കൊല്ലപ്പെടുന്നവന്റെ വേദനയെക്കാൾ വലുതല്ല ഒരിടത്തും കൊലപാതകികളുടെ അവകാശങ്ങൾ . എന്തിനു വേണ്ടിയാണ് കൊല്ലപ്പെടുന്നത് എന്ന് പോലും അറിയാതെ മരണമടയേണ്ടി വരുന്ന ഹതഭാഘ്യരുടെ ജീവനുവേണ്ടി പ്രാർത്ഥനയെങ്കിലും ചെയ്യാൻ ഓരോ സഹജീവിക്കും കരുണയുണ്ടാകേണ്ടത് അനിവാര്യം തന്നെ ...!\nസംഘടിത ശക്തികൾക്കു മുന്നിൽ എതിർത്ത് നിൽക്കാൻ കെൽപ്പില്ലെന്ന പതിവ് ജൽപ്പനങ്ങൾക്ക് പകരം പ്രതിഷേധത്തിന്റെ ഒരു ശബ്ദമെങ്കിലും നാം ഉയർത്തേണ്ട കാലം കടന്നു പോകുന്നു എന്നോർക്കുക . ഇന്ന് മറ്റൊരിടത്താണെങ്കിൽ , ഇന്ന് മറ്റൊരാൾക്കാണെങ്കിൽ നാളെ അത് നമുക്ക് തന്നെ ആയിക്കൂടെന്നില്ല എന്നത് നഗ്നമായ ഒരു സത്യം മാത്രമാണ് ...!!!\nമനസ്സിലെങ്കിലും പ്രതിഷേധം വേണം. അല്ലെങ്കില് എന്ത് മനുഷ്യന്!\nഓരോ ജീവനും വിലപ്പെട്ടതാണ്.\nആരും ശത്രുവായി ജനിയ്ക്കപ്പെടുന്നില്ല.


തമിഴ്‌നാട് ബിജെപി അധ്യക്ഷന് അറസ്റ്റില് – Chandrika Daily\nBy web desk3Friday November 6, 2020 15:37 pm\nതമിഴ്‌നാട് ബിജെപി അധ്യക്ഷന് അറസ്റ്റില്\nഅനുമതിയില്ലാതെ വെട്രിവേല് യാത്ര നടത്തിയതിന് തമിഴ്‌നാട് ബിജെപി അധ്യക്ഷന് എല്.മുരുകനെ പൊലീസ് അറസ്റ്റ് ചെയ്തു\nചെന്നൈ: അനുമതിയില്ലാതെ വെട്രിവേല് യാത്ര നടത്തിയതിന് തമിഴ്‌നാട് ബിജെപി അധ്യക്ഷന് എല്.മുരുകനെ പൊലീസ് അറസ്റ്റ് ചെയ്തു. എച്ച്.രാജ, അണ്ണാമലൈ തുടങ്ങി നൂറോളം പ്രവര്‍ത്തരേയും അറസ്റ്റ് ചെയ്തിട്ടുണ്ട്. തമിഴ്‌നാട്ടിലെ മുരുകന് ക്ഷേത്രങ്ങള് കേന്ദ്രീകരിച്ചാണ് ബിജെപി വെട്രിവേല് യാത്ര നടത്തിയത്.\nയാത്രക്ക് സര്‍ക്കാര് അനുമതി നല്‍കിയിരുന്നില്ല. ഒരു ഭക്തന് എന്ന നിലയില് മുരുകനെ കാണാനും തൊഴാനുമുളള അവകാശം ഹനിക്കാന് ആര്‍ക്കും കഴിയില്ലെന്ന് തിരുത്തണി മുരുകന് ക്ഷേത്രത്തിലേക്ക് യാത്ര തിരിക്കുമ്പോള് എല്.മുരുകന് പറഞ്ഞു.\nഇന്ന് രാവിലെ എല്.മുരുകന്റെ വീട്ടില് നിന്നാണ് യാത്ര ആരംഭിച്ചത്. തിരുത്തണിയിലേക്ക് അഞ്ചുവാഹനങ്ങള്‍ക്ക് മാത്രമാണ് പോലീസ് അനുമതി നല്‍കിയത്. എന്നാല് ഈ നിബന്ധന ബിജെപി. അംഗീകരിച്ചില്ല. അനുമതി ഇല്ലാതെ മുന്നോട്ടുപോകാന് സാധിക്കില്ലെന്ന് പറഞ്ഞ് പൊലീസ് യാത്ര തടയുകയും എല്.മരുകന് ഉള്‍പ്പടെയുളളവരെ അറസ്റ്റ് ചെയ്യുകയുമായിരുന്നു.\nബിജെപി പ്രഖ്യാപിച്ചിരുന്ന വെട്രിവേല്‍യാത്രയ്ക്ക് അനുമതി നല്‍കാനാകില്ലെന്ന് സംസ്ഥാന സര്‍ക്കാര് മദ്രാസ് ഹൈക്കോടതിയില് അറിയിച്ചിരുന്നു. കോവിഡ് വ്യാപനം മുന്‍നിര്‍ത്തി വലിയ ആള്‍ക്കൂട്ടങ്ങള് അനുവദിക്കാനാകില്ലെന്നാണ് അഡ്വക്കറ്റ് ജനറല് വിജയ് നാരായണ് കോടതിയെ അറിയിച്ചത്. നിയമസഭാ തിരഞ്ഞെടുപ്പ് മുന്നില്‍ക്കണ്ട് നടത്തുന്ന യാത്ര തടയണമെന്നാവശ്യപ്പെട്ടാണ് കോടതിയില് ഹര്‍ജിയെത്തിയത്.


മധുരയിലും ദ്വാരകയിലും ഭഗവാന്റെ ലീലാവര്‍ണ്ണനം - ഭാഗവതം (34) - ശ്രേയസ്\nതസ്യൈവം രമമാണസ്യ സംവത്സരഗണാന് ബഹൂന്\nഗൃഹമേധേഷു യോഗേഷു വിരാഗസ്സമജായത (3-3-22)\nദൈവാധീനേഷു കാമേഷു ദൈവാധീനഃ സ്വയം പുമാന്\nകോ വിസ്രംഭേത യോഗ്നേ യോഗേശ്വരമനുവ്രതഃ (3-3-23)\nചെറിയകുട്ടിയായിരിക്കുമ്പോള്‍ത്തന്നെ കൃഷ്ണഭഗവാന് ദുഷ്ടനായ കംസനെ വധിച്ചു. എല്ലാമറിയുന്ന ഭഗവാന് സാന്ദീപനിയുടെ ശിഷ്യനായി വേദങ്ങളും മറ്റു പുരാണങ്ങളും പഠിച്ചു. പഠനം കഴിഞ്ഞ് തിരിച്ചു പോകുമ്പോള് ഗുരുദക്ഷിണയായി ഗുരുവിന്റെ മരിച്ചുപോയ മകനെ ജീവിപ്പിച്ചുകൊടുത്തു. രുഗ്മിണി തന്നെ മനസാവരിച്ചതായി അറിഞ്ഞ കൃഷ്ണന് അവളെ ആഗ്രഹിച്ച മറ്റു രാജാക്കന്മ‍ാരില്‍നിന്നും ഉടലോടെ രക്ഷിച്ചു പരിണയിച്ചു. ഏഴു കാട്ടുകാളകളെ മല്ലടിച്ച് മയക്കി മറ്റു പല രാജകുമാരന്മ‍ാരേയും തോല്‍പ്പിച്ച് സത്യഭാമയെ പാണിഗ്രഹണം ചെയ്തു. സത്യയോടുളള പ്രേമംകൊണ്ട് ഇന്ദ്രന്റെ വളപ്പിലുണ്ടായിരുന്ന ഒരു സ്വര്‍ഗ്ഗീയ വൃക്ഷത്തെ അവള്‍ക്കായി കൊണ്ടുവന്നു കൊടുത്തു. ദുഷ്ടനായ നരകാസുരനെ ക്കൊന്ന് അവന് തടവിലാക്കി വെച്ചിരുന്ന പതിനാരായിരം രാജകുമാരിമാരെ രക്ഷിച്ചു. അവരെല്ല‍ാം ഭഗവാനെ പരിണയിക്കാനാഗ്രഹിച്ചപ്പോള് സ്വയം പതിനാരായിരം രൂപങ്ങളായിമാറി എല്ലാവരേയും വിവാഹം ചെയ്തു. എല്ലാവരിലും പത്തു പുത്രന്മ‍ാര് വീതമുണ്ടാവുകയും ചെയ്തു.\nപല രാക്ഷസന്മ‍ാരേയും ഭഗവാന് നിഗ്രഹിച്ചു. പലരേയും ഭഗവാന് സ്വയവും മറ്റുളളവരെ ബലരാമനുമാണ് വകവരുത്തിയത്. കുരുക്ഷേത്രയുദ്ധത്തില് പരസ്പരം നശിപ്പിക്കാനും അവസരം നല്‍കിയാണദേഹം ദുഷ്ടരുടെ നിഗ്രഹം സാധിച്ചതു. ദുഷ്ടരുടെ ഉപദേശങ്ങള് മാത്രം കേട്ടു പ്രവര്‍ത്തിച്ച ദുര്യോധനന്റെ ചെയ്തികള്‍മൂലം വളരെയേരറപ്പേര്‍ക്ക് ജീവഹാനി സംഭവിച്ചു. കൃഷ്ണന്റെ ബന്ധുക്കള് പോലും (യാദവര്) ശക്തരും പാപികളും ആയിത്തീര്‍ന്നു. അവര് മദ്യപിച്ച് തമ്മില്‍തമ്മില് സ്വയം നാശം ക്ഷണിച്ചുവരുത്തുമെന്ന് അദ്ദേഹത്തിനറിയാമായിരുന്നു. അവര് പരസ്പരം നിഗ്രഹിക്കുവാന് അദ്ദേഹമങ്ങിനെ ഇടവരുത്തി. ഭഗവാന് കൃഷ്ണന് യുധിഷ്ഠിരനെ സിംഹാസനത്തിലിരുത്തി.\nഗര്‍ഭത്തിലിരിക്കുന്ന പരീക്ഷിത്തിനെ അശ്വത്ഥാമാവിന്റെ ആഗ്നേയാസ്ത്രത്തില് നിന്നും പരിരക്ഷിച്ചു. ദ്വാരകവാഴുമ്പോള് എല്ലാ സമ്പദൈശ്വര്യങ്ങളിലും വ്യാപൃതനായിരുന്നെങ്കിലും ഭഗവാന് ഒന്നിന്റേയും ബന്ധത്തിലായിരുന്നില്ല. യോഗികള്‍ക്കുമാത്രം സാധിക്കുന്നമട്ടില് അദ്ദേഹം നിസ്സംഗനായി വിട്ടുനിന്നു. ലോകവും നാകവും അദ്ദേഹത്തിന്റെ ദിവ്യശക്തിയാലും കരുണാവായ്പ്പിനാലും സൗഹൃദത്തിനാലും സര്‍വ്വദാ സന്തോഷിച്ചിരുന്നു. അങ്ങിനെ ജിവിതമാസ്വദിച്ച് ഏറെനാള് കഴിഞ്ഞപ്പോള് ഗൃഹസ്ഥജീവിതത്തിനോട് അദ്ദേഹത്തിനു തീരെ താല്‍പര്യമില്ലാതായി. അതാണു ഭഗവാന്റെ ജീവിതോദാഹരണം. ആ പാദാരവിന്ദങ്ങളെ പിന്‍തുടരാനാഗ്രഹിക്കുന്നുവര് എങ്ങിനെ വിഷയാസക്തനും ഇന്ദ്രിയഭോഗിയുമായിത്തീരും? അദ്ദേഹംപോലും സ്വയം ഈശ്വരേച്ഛയ്ക്കും വിധിക്കും അതീതനല്ലത്രേ.\nഇതിനിടയില് ഭഗവാന്റെ ബന്ധുപുത്രാദികള് കളിയായി ഒരു മുനിയെ അപമാനിച്ച് അദ്ദേഹത്തിന്റെ ശാപത്തിന്നിരയായി. അതിനുശേഷം കടലില് കുളിക്കാനും സന്ദ്യാവന്ദനത്തിനുമായി അവര് പോവുകയും ബ്രാഹ്മണര്‍ക്കും മറ്റും കൈനിറയെ സംഭാവനകള് നല്‍കുകയും ചെയ്തു.\nശിവാനന്ദലഹരീ - ശങ്കരാചാര്യര് (21-25)\nആറുദ്വീപുകളുടെ വര്‍ണ്ണന – ഭാഗവതം (122)


തിരുവനന്തപുരം വിമാനത്താവളത്തിന്റെ നടത്തിപ്പ് അദാനി ഗ്രൂപ്പിന് കൈമാറുന്നതിനെതിരെ സംസ്ഥാന സര്‍ക്കാര് സമര്‍പ്പിച്ച ഹര്‍ജി സുപ്രിംകോടതി ഇന്ന് പരിഗണിക്കും. ചീഫ് ജസ്റ്റിസ് എസ് എ ബോബ്‌ഡെ അധ്യക്ഷനായ ബെഞ്ചാണ് ഹര്‍ജി പരിഗണിക്കുന്നത്.\nതിരുവനന്തപുരം വിമാനത്താവളത്തിന്റെ നടത്തിപ്പ് അദാനി ഗ്രൂപ്പിന് കൈമാറാനുള്ള തീരുമാനമെടുത്തത് കേന്ദ്രസര്‍ക്കാരാണ്. അതിനാല് ഹൈക്കോടതിയില് റിട്ട് ഹര്‍ജി നിലനില്‍ക്കില്ലെന്നും സുപ്രിംകോടതിയെ സമീപിക്കുകയാണ് വേണ്ടതെന്നും നിരീക്ഷിച്ച് ഹൈക്കോടതി റിട്ട് ഹര്‍ജി തള്ളിയിരുന്നു. തുടര്‍ന്നാണ് സംസ്ഥാന സര്‍ക്കാര് സുപ്രിംകോടതിയെ സമീപിച്ചത്.\nരാജ്യാന്തര വിമാനത്താവളത്തിന്റെ നടത്തിപ്പും വികസനവും അദാനി ഗ്രൂപ്പിന് കൈമാറാനുള്ള തീരുമാനം അംഗീകരിക്കാന് കഴിയില്ലെന്ന് സംസ്ഥാന സര്‍ക്കാര് സമര്‍പ്പിച്ച ഹര്‍ജിയില് വ്യക്തമാക്കി. വിമാനത്താവളം സ്വകാര്യവത്കരിക്കുമെന്ന ആശങ്കയാണ് സര്‍ക്കാര് മുന്നോട്ടുവയ്ക്കുന്നത്. പൊതുതാത്പര്യം പരിഗണിച്ചില്ല. ടെന്‍ഡര് നടപടികളിലും ക്രമക്കേടുണ്ടെന്ന് സര്‍ക്കാര് ആരോപിച്ചു.\nStory Highlights: TRIVANDRUM AIRPORT\nതിരുവനന്തപുരം വിമാനത്താവള കൈമാറ്റം; സർക്കാർ ഹർജിയിൽ സ്റ്റേയില്ല\nതിരുവനന്തപുരം വിമാനത്താവളം നടത്തിപ്പ് സംബന്ധിച്ച് സർക്കാർ സമർപ്പിച്ച ഹർജി കോടതിയിൽ\nഅദാനി ബന്ധം കൺസൾട്ടൻസി മറച്ചുവച്ചുവെന്ന് മന്ത്രി ഇ പി ജയരാജൻ


ആ ചിത്രങ്ങൾക്കു പിന്നൽ | Manorama Calendar | Mohanlal Lucifer Look | Aishwarya Lakshmi in Saree | Photoshoot |\nസാരിയിൽ സുന്ദരിയായി ഐശ്വര്യ ലക്ഷ്മി, ദേഷ്യത്തോടെ മോഹൻലാൽ; ആ ചിത്രങ്ങൾക്കു പിന്നിൽ\nരമ്യശ്രീ രാധാകൃഷ്ണൻ April 15, 2019 10:44 AM IST\nവിജയ് സേതുപതിയുടെയും രണ്ടു ഷോട്ടുകൾ എടുത്തു\nനിക്കി ഗൽറാണിയുടെ ഫോട്ടോ ഷൂട്ട് അൽപം അപകടസാധ്യത ഉള്ളതായിരുന്നു\nഓരോ ഫോട്ടോയ്ക്കും പിന്നിൽ ഒരു കഥയുണ്ടാകും. അതെടുക്കുന്നവർക്കു മാത്രം അറിയാവുന്ന ഒന്ന്. ഒരു നല്ല ഫോട്ടോ ലഭിക്കാൻ ചിലപ്പോൾ ദിവസങ്ങളോളം നീണ്ട പ്രയത്നം വേണ്ടിവരും. അത് സെലിബ്രിറ്റികളുടെതാണെങ്കിൽ അധിക സമയമെടുക്കാതെ പൂർത്തിയാക്കുകയും വേണം. ജോയ് ആലുക്കാസിന്റെ സഹകരണത്തോടെ മലയാള മനോരമ പുറത്തിറക്കുന്ന കലണ്ടറിന്റെ ഫോട്ടോഷൂട്ടിനു പ്രശസ്ത സിനിമാ താരങ്ങളായ മോഹൻലാൽ, വിജയ് സേതുപതി, ഇന്ദ്രജിത്ത്, നിക്കി ഗൽറാണി, ഐശ്വര്യ ലക്ഷ്മി, മംമ്ത മോഹൻദാസ് തുടങ്ങിയവരുടെ ചിത്രങ്ങൾ എടുത്തപ്പോൾ ഉണ്ടായ അനുഭവം പങ്കുവയ്ക്കുകയാണ് ഫോട്ടോ കൺസെപ്റ്റ് ഡയറക്ടര് ഫാഷൻ മോങ്കർ അച്ചു.\nഓരോ ഫ്രെയിമിനും ഓരോ കഥ\nകഴിഞ്ഞ വർഷത്തെ മനോരമ കലണ്ടർ ഓട്ടോമൊബൈൽ എന്ന കൺസപ്റ്റ് ആസ്പദമാക്കിയായിരുന്നു. ഇത്തവണ സിനിമ വിഷയം. സിനിമയുമായി ബന്ധപ്പെട്ട എന്തെങ്കിലും വസ്തു എല്ലാ ഫ്രെയിമിലും ഉണ്ടാവണം. ആ ഫ്രെയിലൂടെയാണ് കണക്ട് ചെയ്യുന്നത്.\nകലണ്ടറിനായി മോഹൻലാലിന്റെ രണ്ടു ഷോട്ടുകൾ എടുത്തു. ഒന്നിൽ പഴയ സിനിമയുടെ ഫിലിം റോൾസും, രണ്ടാമത്തേതിൽ വലിയ പ്രൊപ്പല്ലർ ഫാനുമാണ് ഉപയോഗിച്ചത്. പിന്നെ വിഡിയോ ലൈറ്റ്സും ഫ്രെയിമിൽ ഉൾപ്പെടുത്തി. അതുപോലെ വിജയ് സേതുപതിയുടെയും രണ്ടു ഷോട്ടുകൾ എടുത്തു. ഒന്നിൽ അദ്ദേഹത്തിന്റെ കയ്യിൽ പഴയ ക്യാമറ നൽകി. ക്ലിപ് ബോർഡിന്റെ മുകളിൽ കൈ വച്ചിരിക്കുന്ന രീതിയിലാണു രണ്ടാമത്തെ ഷോട്ട്.\nഫാഷൻ മോങ്കർ അച്ചു മോഹൻലാലിനൊപ്പം\nമംമ്തയുടെ ഷോട്ടിൽ ഫോട്ടോയുടെ പ്രിന്റ് ഔട്ട്സ് പുറകിൽ തൂക്കിയിട്ടിട്ടുണ്ട്. മംമ്തയുടെ തന്നെ ഫോട്ടോകളുടെ പ്രിന്റുകളാണ് അവ. ഇന്ദ്രജിത്തിന്റെ ഷോട്ടിൽ അദ്ദേഹത്തിന്റെ കയ്യിലും നിലത്തും ഗ്രാമഫോണിൽ ഉപയോഗിക്കുന്ന ഡിസ്ക് ഉണ്ട്. സംയുക്തയുടേത് വുഡൻ ടച്ചിലാണ് ചെയ്തിരിക്കുന്നത്. ഉണ്ണി മുകുന്ദന്റെ ഫ്രെയിമിന്റെ സൈഡിൽ ഒരു പ്രൊജക്ടർ ഉണ്ട്. അതിൽ നിന്ന് പ്രൊജക്ട് ചെയ്യുന്ന ഇമേജ് ആണ് ബാക്ക് ഗ്രൗണ്ടിൽ വന്നിരിക്കുന്നത്.\nനിക്കി ഗൽറാണിയുടെ പിറകിൽ മരത്തിലുണ്ടാക്കിയ വിഡിയോ ലൈറ്റുണ്ട്. ഐശ്വര്യയുടെ കൈയിലുള്ളത് പഴയൊരു വിഡിയോ ക്യാമറയാണ്. ഹണി റോസിന്റെതാകട്ടെ ഒരു മേക്ക് അപ് ടേബിളും. കാർത്തിയുടെ ഷോട്ടിൽ നിയോൺ ലൈറ്റ്സിൽ സിനിമ എന്ന് എഴുതിയിട്ടുണ്ട്. റെട്രോ സിനിമാ മൂഡിൽ തന്നെയുള്ള ഒരു ഫ്രെയിമാണ് അത്. ഇങ്ങനെയാണ് 12 ഷോട്ട്സും ചെയ്തിരിക്കുന്നത്.\nലാലേട്ടനെ ഇതുവരെ ഇങ്ങനെ കണ്ടിട്ടില്ല\nഓരോ ഫോട്ടോയും തികച്ചും വ്യത്യസ്തമാണ്. ഈ താരങ്ങൾക്കെല്ലാം സ്ഥിരമായി കണ്ടു വരുന്ന ലുക്കിൽ നിന്നും മേക്ക് ഓവർ വേണമെന്നു കോസ്റ്റ്യൂം ഡിസൈനർ അമൃതയോടു പറഞ്ഞിരുന്നു. താരങ്ങളിൽ മോഹൻലാലിനും വിജയ് സേതുപതിക്കും മാത്രമാണു രണ്ടു ലുക്ക് നൽകിയിരിക്കുന്നത്. തികച്ചും വ്യത്യസ്തമായ ലുക്ക്. മോഹൻലാലിനെ ആരാധകർ ഇതുവരെ ഇങ്ങനെ കണ്ടുകാണില്ല.\nഅദ്ദേഹത്തിനു നീളത്തിലുള്ള ഗ്രീൻ ലെതർ ജാക്കറ്റ് ആണ് ഉപയോഗിച്ചിരിക്കുന്നത്. ജാക്കറ്റിനുള്ളില് പിങ്ക് ടീഷർട്ട്, പ്രത്യേക ടോൺ ജീൻസുമാണ് ഔട്ട് ലുക്ക്. ഇത്തരം ടോൺഡ് നിറത്തിലുള്ള ജീൻസുമിട്ട് ലാലേട്ടൻ ഒരു പൊതുവേദിയിലും പ്രത്യക്ഷപ്പെട്ടിട്ടില്ലെന്ന് ഉറപ്പാണ്. മോഡേൺ രീതിയിൽ നെക്ക് കളർ ഫോർ മെയിൽ ഇപ്പോഴാണു വരുന്നത്. ഇത്രയും നാൾ പിങ്കിനെ സ്ത്രീകൾക്കുള്ള നിറമായിട്ടാണു നമ്മൾ കരുതിയിരുന്നത്. പക്ഷേ മുംബൈയിലൊക്കെ പുരുഷന്മാരാണ് പിങ്ക് നിറം ഉപയോഗിക്കുന്നത്.\nരണ്ടാമത്തേതിൽ കറുപ്പു മുണ്ടും കറുപ്പു ഷർട്ടുമാണ് ഉപയോഗിച്ചിരിക്കുന്നത്. ലാലേട്ടന്റെ നെഞ്ചില് ഒരു മെറ്റാലിക് ബാഡ്ജ് ഉണ്ട്. ഷർട്ടിന്റെ പാറ്റേണിൽ കുറച്ചു സ്ലീവ്സുണ്ട്. അങ്ങനെ കുറച്ചേറെ വേരിയേഷൻസ് നൽകിയിരിക്കുന്നു. ആദ്യത്തെ ലുക്കിൽ നിന്ന് തികച്ചും വ്യത്യസ്തം.\nആ ഭാവങ്ങള്, ആ ലുക്ക് അതിലാണ് എല്ലാം\nഒരു ചെറുപ്പക്കാരനെപ്പോലെ സന്തുഷ്ടമായ മുഖഭാവമായിരുന്നു ആദ്യത്തെ ഷോട്ടിൽ മോഹന്‍ലാലിന്റേത്. രണ്ടാമത്തെ ഷോട്ടിൽ സോളിഡ് ലുക്ക് ആണ്. പല സിനിമകളുമായി ബന്ധിപ്പിക്കാവുന്ന ദേഷ്യം നിറഞ്ഞ ഒരു മുഖഭാവം.\nകോസ്റ്റ്യൂം ഡിസൈനർ അ‌മൃതയും ഫാഷൻ മോങ്കർ അച്ചുവും വിജയ് സേതുപതിക്കൊപ്പം\nവിജയ് സേതുപതിക്കും രണ്ടു ഗെറ്റപ്പുകളുണ്ട്. ആദ്യത്തേതിൽ സ്യൂട്ടും ഷാളുമൊക്കെ ധരിച്ച ഫൊട്ടോഗ്രാഫർ. ഒരു ക്യാമറ കയ്യിൽ നൽകിയിരിക്കുന്നു. അതൊരു മോഡേൺ ലുക്കാണ്. രണ്ടാമത്തെ ഷോട്ടിൽ ദോത്തിയും കഴുത്തിലും കയ്യിലും രുദ്രാക്ഷമാലയും. അദ്ദേഹം തമിഴ് ആക്ടർ ആണല്ലോ. അതുകൊണ്ടു തന്നെ ആ കൾച്ചറുമായി വേഷവിധാനങ്ങൾ ബന്ധപ്പെടുത്തിയിരിക്കുന്നു. ഫൊട്ടോഗ്രാഫി ചെയ്തിരിക്കുന്നത് ടിജോ ജോൺ ആണ്.\nഇവരെല്ലാം പരസ്യങ്ങൾ ചെയ്യുന്നവരാണ്. അപ്പോൾ അങ്ങനെയൊരു ഫീലില്ലാതെ വളരെ സമാധാനപരമായ രീതിയിൽ ഷൂട്ടു ചെയ്യണം എന്നായിരുന്നു ആഗ്രഹം. ഒരു മോഡലിങ് പോസിലേക്കു പോകരുതെന്നുണ്ടായിരുന്നു. അതുകൊണ്ട് ഒരു ഫെയറിടെയിൽ വസ്ത്രത്തിൽമംമ്തയെ കൊണ്ടു വരണം എന്നു കരുതി. അതിനു സാധിച്ചു. മംമ്തയുടെ ഗൗണിൽ ഫ്ളോറൽ പ്രിന്റുണ്ട്. അതുകൂടാതെ ഹാൻഡ് മെയ്ഡ് ഫ്ളവേഴ്സും ഗൗണിൽ ചേർത്തിരിക്കുന്നു.\nഷോട്ട്സിട്ടായിരുന്നു ഇന്ദ്രജിത്തിന്റെ ഫോട്ടോ. അതു നന്നാവുമോ എന്നൊരു സംശയമുണ്ടായിരുന്നു. കാരണം ഫോട്ടോ സെഷനൊന്നും അദ്ദേഹം ഷോർട്ട്സിട്ട് ചെയ്തിട്ടില്ല. പക്ഷേ ഷൂട്ടു കഴിഞ്ഞപ്പോൾ എല്ലാവർക്കും ഇഷ്ടപ്പെട്ടു. അദ്ദേഹം വളരെ ഈസിയായി പുതിയ ലുക്ക് കൈകാര്യം ചെയ്തു.\nസംയുക്ത മേനോൻ എന്നു പറയുമ്പോൾ ആദ്യം ഓർമ്മയിലെത്തുക തീവണ്ടി ആയിരിക്കും. സാരിയുടുത്ത് നീണ്ട മുടിയുള്ള നാടൻ പെൺകുട്ടി. അതൊന്നു ബ്രേക്ക് ചെയ്യണമെന്ന് ആദ്യമേ തീരുമാനിച്ചിരുന്നു. പരമ്പരാഗത വസ്ത്രധാരണം ഒഴിവാക്കുക. ഹെയര് സ്റ്റൈലിലും മാറ്റം കൊണ്ടുവരിക. ഒരു ഷാർപ് എക്സ്പ്രഷനാണ് മുഖത്തുള്ളത്.\n‘റിസ്ക്’ എടുത്ത് നിക്കി\nഇതിൽ നിക്കി ഗൽറാണിയുടെ ഫോട്ടോ ഷൂട്ട് അൽപം അപകടസാധ്യത ഉള്ളതായിരുന്നു. നിക്കി സൈക്കിളിൽ ഇരുന്നായിരുന്നു പോസ് ചെയ്തത്. സൈക്കിൾ ഉറപ്പിച്ചു നിർത്തിയിരുന്നു. പക്ഷെ, താഴെ വീഴാൻ ഏറെ സാധ്യതയുള്ള ഷോട്ടായിരുന്നു അത്. ഇതേക്കുറിച്ച് നിക്കിയോടു നേരത്തെ പറഞ്ഞു. ആ റിസ്ക് ഏറ്റെടുക്കാൻ അവർ തയാറായി. നിക്കിയുടെ ഊർജവും താൽപര്യവുമാണ് ആ ഫോട്ടോ ഇത്രയും ഭംഗിയാക്കിയത്.\nഐശ്വര്യ ലക്ഷ്മി എല്ലാ സിനിമയിലും മോഡേണായിട്ടാണ് പ്രത്യക്ഷപ്പെട്ടിട്ടുള്ളത്. അതിനു മാറ്റം വരുത്താനായിരുന്നു സാരി. ഹണി റോസിന്റേത് പുതിയൊരു ഐഡന്റിറ്റി കൊടുത്തുള്ള രീതിയായിരുന്നു.\nഅങ്ങനെ കാണുന്നവർക്ക് ഇഷ്ടപ്പെടുന്ന രീതിയിൽ തികച്ചും വ്യത്യസ്തമായി ഓരോ ഫ്രെയിമും ഒരുക്കാൻ സാധിച്ചു എന്നത് എനിക്ക് സംതൃപ്തി നല്‍കുന്നു.\nഉയരും തോറും ലാലേട്ടന്റെ എളിമ കൂടുന്നു\nഏതൊരു ആർട്ടിസ്റ്റിനെക്കാളും സിംപിളായിരുന്നു മോഹൻലാൽ. ആശയവിനിയമായാലും മറ്റു കാര്യങ്ങളായാലും അങ്ങനെ തന്നെ. മോഹൻലാൽ നൂറുശതമാനവും ഒരു ഡയറക്ടേഴ്സ് ആക്ടർ ആയത് അതുകൊണ്ടാണ്. എത്ര തവണ ആശയം വിവരിച്ചു കൊടുത്താലും അദ്ദേഹം കേൾക്കും. അദ്ദേഹത്തിന്റെ വീട്ടിലെത്തിയും ട്രയൽ ഷൂട്ടിനും ഷോട്ടിനിടയിൽ ഞാൻ വിവരിച്ചു കൊടുത്തിരുന്നു. മികച്ച കേൾവിക്കാരനാണ് അദ്ദേഹം. നമ്മുടെ ആവശ്യങ്ങളെ ഇതുപോലെ ബഹുമാനിക്കുന്ന മറ്റൊരു കലാകാരൻ വേറെയുണ്ടാകില്ല. അദ്ദേഹത്തിന്റെ രീതിയിലേക്ക് നമ്മളെ കൊണ്ടു പോകാനല്ല ശ്രമിക്കുന്നത്. കോസ്റ്റ്യൂമിനെക്കുറിച്ചു പോലും അഭിപ്രായം ചോദിക്കും. ഇഷ്ടമായോ, ഉദ്ദേശിച്ച രീതിയിലാണേ വന്നിരിക്കുന്നത് എന്നു നമ്മളോടു ചോദിക്കും. അതിനുശേഷമായിരിക്കും അദ്ദേഹം കണ്ണാടിയിൽ നോക്കുന്നത്.\nഎനിക്കപ്പോൾ അദ്ദേഹത്തോടു ബഹുമാനം തോന്നും. നമ്മുടെ സന്തോഷമാണ് ആദ്യം അന്വേഷിക്കുന്നത്. ലാലേട്ടാ ഫോട്ടോ കാണിക്കട്ടെ എന്ന് ചോദിക്കുമ്പോൾ അച്ചുവിന് ആവശ്യമുള്ള സാധനം കിട്ടുന്നുണ്ടോ എന്ന് അദ്ദേഹം തിരിച്ചു ചോദിക്കും. രണ്ടു ഷോട്ടും എടുത്തു കഴിഞ്ഞാണ് അദ്ദേഹം കംപ്യൂട്ടറിൽ വന്നു ചിത്രങ്ങൾ കണ്ടത്. അതുവരെ എങ്ങനെ നന്നാക്കാം എന്നാണ് അദ്ദേഹം നോക്കിയിരുന്നത്.\nലാലേട്ടന്റെ രണ്ടാമത്തെ ഗെറ്റപ്പിൽ കറുപ്പു ഷർട്ടിന്റെ കൂടെ ഗ്രേ താടിയും മീശയും മുടിയുമൊക്കെയുണ്ട്. അതിനുവേണ്ടിയുള്ള സമയവും സാഹചര്യവും ലഭ്യമാക്കാൻ അദ്ദേഹം തയാറായിരുന്നു. നമുക്കു വേണ്ടത് എന്തെന്ന് ബോധ്യപ്പെടുത്താൻ സാധിച്ചാൽ അതിനുവേണ്ടി അദ്ദേഹം എന്തും ചെയ്യും. അത്രയും ആത്മാർഥതയാണ്.\nആർട്ടിസ്റ്റിനെ കംഫർട്ടബിളാക്കി നമ്മൾ വർക്ക് ചെയ്യുന്ന സാധാരണ രീതിയിൽ നിന്നും മാറി, ആർട്ടിസ്റ്റ് നമ്മളെ കംഫർട്ടബിളാക്കി വർക്ക് ചെയ്യുകയായിരുന്നു. അത് അദ്ദേഹത്തിന്റെ അനുഭവപരിചയത്തിന്റെയാണ്. സ്വന്തം ജോലി ചെയ്യുന്നതിനൊപ്പം കൂടെയുള്ളവരെ എങ്ങനെ കൈകാര്യം ചെയ്യാമെന്നും അദ്ദേഹത്തിനറിയാം.\nwww.manoramaonline.com/calendar എന്ന ലിങ്കിൽ നിന്ന് വായനക്കാർക്ക് ഇൗ കലണ്ടർ ഡൗൺലോഡ് ചെയ്യാവുന്നതാണ്. മൊബൈൽ ഫോണുകൾക്കും ടാബ് ലറ്റുകൾക്കും മാത്രമായി ഒരുക്കിയിരിക്കുന്ന കലണ്ടർ ആപ്പിൽ കഴിഞ്ഞ തവണ മമ്മൂട്ടിയും ദുൽക്കറും ഉൾപ്പടെയുള്ള മിന്നും താരങ്ങൾ അണി നിരന്നിരുന്നു. പരമ്പരാഗത കലണ്ടറിലെ വിവരങ്ങൾക്കു പുറമെ മൊബൈൽ ഒാർഗെെനസറായും ആപ് പ്രവർത്തിക്കും. മീറ്റിങ്ങുകൾ, ജന്മദിനങ്ങൾ തുടങ്ങിയവ രേഖപ്പെടുത്തി അലാറം ക്രമീകരിക്കാം. വിശേഷദിനങ്ങളും മറ്റ് വിവരങ്ങളും ആപ് നിങ്ങളെ ഓർമപ്പെടുത്തും. പ്രാർഥനാ സമയങ്ങൾ, മുഹൂർത്തം, പൊതു അവധികൾ, കാലാവസ്ഥ എന്നു തുടങ്ങി എല്ലാ വിവരങ്ങളും ആപ്പിൽ ലഭ്യമാണ്.\nമൊബൈൽ കലണ്ടർ, ഗൂഗിൾ കലണ്ടർ എന്നിവയുമായി ചേർന്നു പ്രവർത്തിക്കാനും സമൂഹമാധ്യമങ്ങളിൽ പങ്കുവയ്ക്കാനും സംവിധാനമുണ്ട്. കലണ്ടറിലെ വിവരങ്ങൾ എക്സെൽ ഫയലുകൾ ആയി സൂക്ഷിക്കാനുമാവും. ആൻഡ്രോയിഡ്, െഎ ഫോണ് എന്നിവയിൽ ആപ് ഡൗൺലോഡ് ചെയ്യാം.


കോട്ടയത്ത് പ്രസവത്തെ തുടര്‍ന്ന് യുവതി മരിച്ചു: ചികിത്സാ പിഴവാണ് മരണ കാരണമെന്നാരോപിച്ച് പരാതി നൽകി ബന്ധുക്കൾ\nApr 25, 2020, 05:45 pm IST\nകോട്ടയം: ജില്ലയിലെ സ്വകാര്യ ആശുപത്രിയില് പ്രസവത്തെ തുടര്‍ന്ന് യുവതി മരിച്ചു. പേരൂര് തച്ചനാട്ടേല് അഡ്വ. ടിഎന് രാജേഷിന്റെ ഭാര്യയും അരീപ്പറമ്പ് ഗവ. ഹയര് സെക്കന്‍ഡറി സ്‌കൂള് അധ്യാപികയുമായ ജി എസ് ലക്ഷ്മി (41) യാണ് മരിച്ചത്. ഏറ്റുമാനൂരിലെ തെള്ളകത്തുള്ള സ്വകാര്യ ആശുപത്രിയിലാണ് സംഭവം.\nഅതേസമയം, ചികിത്സാ പിഴവ് കാരണമാണ് മരണം സംഭവിച്ചതെന്ന് ആരോപിച്ച് ബന്ധുക്കള് ഏറ്റുമാനൂര് പൊലീസ് സ്റ്റേഷനില് പരാതി നല്‍കി.\nലണ്ടനില് നിന്നു കൊച്ചിയിലേക്കുള്ള എയര് ഇന്ത്യ വിമാനത്തില് മലയാളി യുവതിക്ക് സുഖ പ്രസവം\nവ്യാഴാഴ്ചയാണ് ലക്ഷ്മിയെ തെള്ളകത്തെ സ്വകാര്യ ആശുപത്രിയില് പ്രവേശിപ്പിച്ചത്. വെള്ളിയാഴ്ച നാലര മണിയോടെ പെണ്‍കുഞ്ഞിന് ജന്മം നല്‍കി. സാധാരണ പ്രസവം ആയിരുന്നുവെന്നും അമ്മയും കുഞ്ഞും സുഖമായി ഇരിക്കുന്നുവെന്നുമാണ് ഡോക്ടര് ആദ്യം ബന്ധുക്കളെ അറിയിച്ചത്.\nഎന്നാല് അഞ്ചരയോടെ ലക്ഷ്മിയ്ക്ക് രക്തസ്രാവം ഉണ്ടായി. രക്തം ആവശ്യമുണ്ടെന്നും ആശുപത്രിയില് നിന്ന് തന്നെ രക്തം തത്കാലം നല്‍കാമെന്നും അധികൃതര് പറഞ്ഞതായി ലക്ഷ്മിയുടെ ബന്ധുക്കള് പരാതിയില് പറയുന്നു.\nഏഴ് മണിയോടെ രക്തസ്രാവം നിലയ്ക്കുന്നില്ലെന്നും ഇതിനിടെ രണ്ട് തവണ ഹൃദയസ്തംഭനം ഉണ്ടായെന്നും കൂടാതെ രക്തസ്രാവം നിലയ്ക്കാത്തതിനാല് ഗര്‍ഭപാത്രം നീക്കേണ്ടിവന്നതായി ഏഴരയോടെ ഡോക്ടര് അറിയിച്ചുവെന്നും ബന്ധുക്കള് നല്‍കിയ പരാതിയില് പറയുന്നു. പിന്നീട് ലക്ഷ്മി മരിച്ചതായി ആശുപത്രി അധികൃതര് ഭര്‍ത്താവിനെ അറിയിക്കുകയായിരുന്നു.\nപരാതിയുടെ അടിസ്ഥാനത്തില് ഏറ്റുമാനൂര് പൊലീസ് അന്വേഷണം ആരംഭിച്ചു.\nTags: deliverylady died\n'മാധ്യമപ്രവര്‍ത്തകര്‍ക്കിടയില് കൊറോണ പരിശോധന നടത്തും': നടപടികള് ഉടനെന്ന് മുഖ്യമന്ത്രി


ജിദ്ദ-കോഴിക്കോട് സെക്ടറിൽമുന്നറിയിപ്പില്ലാതെവിമാനം മാറ്റി\n319 പേർക്ക് യാത്ര ചെയ്യാമായിരുന്ന വലിയ വിമാനം റദ്ദാക്കി 149 പേർക്ക് യാത്ര ചെയ്യാവുന്ന ചെറിയ വിമാനമാക്കി മാറ്റിയതാണ് യാത്ര മുടങ്ങാൻ കാരണമായത്\n28 May, 2020 at 07:46 PM\nജിദ്ദ - കോഴിക്കോട് സെക്ടറിൽ യാത്ര ചെയ്യേണ്ട നിരവധി പേർ ടിക്കറ്റ് ലഭിക്കാതെ മടങ്ങി. ഗർഭിണികളും രോഗികളുമുൾപ്പെടെ മൂന്നൂറ്റി നാൽപ്പതോളം പേർക്കാണ് യാത്ര മുടങ്ങിയത്. മുന്നറിയിപ്പില്ലാതെ എയർ ഇന്ത്യ വലിയ വിമാനം റദ്ദാക്കി ചെറിയ വിമാനമാക്കി മാറ്റിയതാണ് നിരവധി പേർക്ക് യാത്ര മുടങ്ങാൻ കാരണമായത്.\nവന്ദേ ഭാരത് മിഷന്റെ ഭാഗമായി വെള്ളി, ശനി ദിവസങ്ങളിൽ ജിദ്ദയിൽ നിന്നും കോഴിക്കോട്ടേക്ക് യാത്ര ചെയ്യാൻ കോണ്‍സുലേറ്റിൽ നിന്ന് അറിയിപ്പ് ലഭിച്ചതിനെ തുടർന്നാണ് യാത്രക്കാർ ടിക്കെറ്റുടുക്കുന്നതിനായി ജിദ്ദയിലെ എയർ ഇന്ത്യ ഓഫീസിലെത്തിയത്. ജിദ്ദക്ക് പുറത്ത് നിന്നടക്കം ഗർഭിണികളും രോഗികളുമുൾപ്പെടെ നിരവധി പേർ മണിക്കൂറുകളോളം എയർ ഇന്ത്യ ഓഫീസിന് മുന്നിൽ ടിക്കറ്റിനായി കാത്തിരുന്നു. എന്നാൽ പലർക്കും ടിക്കറ്റില്ലാതെ മടങ്ങേണ്ടി വന്നു.\n319 പേർക്ക് യാത്ര ചെയ്യാമായിരുന്ന വലിയ വിമാനം റദ്ദാക്കി 149 പേർക്ക് യാത്ര ചെയ്യാവുന്ന ചെറിയ വിമാനമാക്കി മാറ്റിയതാണ് യാത്ര മുടങ്ങാൻ കാരണമായത്. മൂന്നറിയിപ്പില്ലാതെ എയർ ഇന്ത്യ ചെയ്ത ഈ നടപടിയിൽ യാത്രക്കാർക്ക് അറിയിപ്പ് നൽകുക വഴി കോണ്‍സുലേറ്റ് അധികൃതരും വെട്ടിലായി. വന്ദേ ഭാരത് മിഷൻ പദ്ധതി ആരംഭിച്ച് ഇത് വരെ വെറും 149 പേർ മാത്രമാണ് ജിദ്ദയിൽ നിന്ന് കോഴിക്കോട്ടേക്ക് യാത്ര ചെയ്തത്. കോഴിക്കോട് വിമാനത്താവളത്തിൽ രാത്രി കാലങ്ങളിൽ വലിയ വിമാനങ്ങൾക്ക് ഇറങ്ങാൻ അനുമതിയില്ലെന്നതാണ് ഇതിന് കാരണമായി ചൂണ്ടിക്കാണിക്കപ്പെടുന്നത്.\nകാരുണ്യച്ചിറകൊരുക്കി മീഡിയവണും ഗൾഫ് മാധ്യമവും; ജന്‍മദേശമണഞ്ഞ് നൂറു കണക്കിന് പ്രവാസികള്


ഫ്രാൻസിസ് പാപ്പായ്ക്ക് ഇറ്റാലിയൻ ഭാഷയിൽ ക്രിസ്തുമസ് ആശംസകളുമായി നടുത്തുരുത്ത് ഇടവകയിലെ കുട്ടികൾ | Catholic Church News Malayalam\nഫ്രാൻസിസ് പാപ്പായ്ക്ക് ഇറ്റാലിയൻ ഭാഷയിൽ ക്രിസ്തുമസ് ആശംസകളുമായി നടുത്തുരുത്ത് ഇടവകയിലെ കുട്ടികൾ\nഫ്രാൻസിസ് പാപ്പാ, കുട്ടികളെ ഏറെ സ്നേഹിക്കുന്ന പാപ്പാ. ആ പാപ്പായ്ക്ക് ഒരു ക്രിസ്തുമസ് ആശംസ നൽകണം. ഏതു കുട്ടിക്കും അങ്ങനെ ഒരു ആഗ്രഹം ഉണ്ടാകാം. നടക്കില്ല എന്ന കാരണത്താൽ കുട്ടികൾക്കുള്ളിൽ ഒളിച്ചിരുന്ന ആ ആഗ്രഹത്തിന് പച്ചക്കൊടി കാണിച്ചത് ഫാ. സജോ പടയാട്ടിൽ എന്ന വൈദികനാണ്. അതിനു ഭാഗ്യം ലഭിച്ചത് നടുത്തുരുത്ത് സെന്റ്. ആന്റണീസ് ഇടവകയിലെ കുട്ടി താരങ്ങൾക്കും. വ്യത്യസ്തമായ ആ ക്രിസ്തുമസ് ആശംസയുടെ കഥ ഇതാ..\nക്രിസ്തുമസ് ദിനത്തിൽ പാപ്പയ്‌ക്ക് ആശംസകൾ നൽകാൻ നിങ്ങൾക്ക് ആഗ്രഹം ഉണ്ടോ? എന്ന ചോദ്യത്തിന് ആവേശത്തോടെ പൊങ്ങിയ അനേകം കൈകൾ ഉണ്ടായിരുന്നു മേലൂർ നടുത്തുരുത്ത് ഇടവകയിൽ. അവരുടെ ഏറെ നാളത്തെ ആഗ്രഹം പൂർത്തിയാക്കുവാനുള്ള വഴികൾക്കായുള്ള ആലോചന ജീസസ് ബീറ്റ്‌സ് എന്ന അവരുടെ സ്വന്തം ചാനലിൽ തന്നെ എത്തി നിന്നു. പാപ്പായ്ക്ക് ആശംസകൾ നൽകുന്ന വീഡിയോ ചെയ്യാം അല്ലെ ? ചോദ്യം കേട്ടപ്പോഴേ എല്ലാവരും റെഡി ആയി. അപ്പോൾ മറ്റൊരു പ്രശ്നം. പാപ്പായ്ക്ക് മലയാളം അറിയില്ലല്ലോ?\nപാപ്പായ്ക്ക് മനസിലാകുന്ന ഭാഷയിൽ തന്നെ ആശംസ കൈമാറണം. അതായത് ഇറ്റാലിയൻ ഭാഷയിൽ. അതിപ്പോ എങ്ങനെ എന്ന് ആലോചിച്ചു നിന്ന അവർക്കു മുന്നിൽ രക്ഷകനായി എത്തിയത് ബഹു. സേവി പടിക്കപ്പറമ്പിൽ അച്ചനാണ്. റോമിൽ നിന്നും സഭാചരിത്രത്തിൽ ഉപരിപഠനം പൂർത്തിയാക്കി ഇപ്പോൾ കൊരട്ടി ഫൊറോനയിലെ ശാന്തിപുരം ഇടവക വികാരിയായി അച്ചൻ സേവനം ചെയ്യുന്ന അച്ചനിൽ നിന്നും ഇറ്റാലിയൻ ഭാഷ പഠിച്ച കുട്ടികൾ ഫ്രാൻസിസ് പാപ്പായ്ക്ക് ക്രിസ്തുമസ് ആശംസകൾ നേരുകയും ചെയ്തു.\nജോയൽ, അലക്സ്, സിയ, ആൽഫി, ബിയ, അലീന, പവൽ എന്നിവരാണ് ഇടവകയിലെ കുട്ടികളുടെ പ്രതിനിധിയായി നിന്നു കൊണ്ട് പാപ്പായ്ക്ക് ആശംസകൾ നേർന്നത്. ഇനി ഇവർക്ക് ഒരു ആഗ്രഹം മാത്രം. തങ്ങൾ നേർന്ന ആ ആശംസ തങ്ങളുടെ പ്രിയപ്പെട്ട പാപ്പായുടെ പക്കൽ എത്തണം. അത്രമാത്രം. അതിനായാണ് ഇവരുടെ ശ്രമങ്ങൾ.


സമരം: ബസ്സുടമകളുമായി വ്യാഴാഴ്ച ചര്‍ച്ച | Bus, Strike, Thettayi, Cabinet, ബസ്, സമരം, തെറ്റയില്, ഹൈക്കോടതി, മന്ത്രിസഭ\t- Malayalam Oneindia\nസമരം: ബസ്സുടമകളുമായി വ്യാഴാഴ്ച ചര്‍ച്ച\nPublished: January62010, 13:29 [IST]\nതിരുവനന്തപുരം: നിരക്കു വര്‍ദ്ധന അടക്കമുള്ള ആവശ്യങ്ങള് ഉന്നയിച്ച് അനിശ്ചിതകാല സമരം നടത്തുന്ന സ്വകാര്യ ബസ്സുടമകളുമായി മന്ത്രിസഭാ ഉപസമിതി വ്യാഴാഴ്ച ചര്‍ച്ച നടത്തുമെന്ന് ഗതാഗത മന്ത്രി ജോസ് തെറ്റയില് അറിയിച്ചു.\nനിരക്ക് വര്‍ധിപ്പിക്കുന്നതിന് തത്വത്തിലുള്ള തീരുമാനം മന്ത്രിസഭാ ഉപസമിതി അംഗീകരിച്ചിട്ടുണ്ട്. ഏതു രീതിയിലാണ് നിരക്ക് വര്‍ധിക്കേണ്ടത് എന്നത് നാറ്റ്പാക്കിന്റെ റിപ്പോര്‍ട്ട് ലഭിച്ചശേഷം തീരുമാനിക്കുമെന്ന് ജോസ് തെറ്റയില് പറഞ്ഞു.\nനിരക്ക് വര്‍ധനയെക്കുറിച്ച് പഠിക്കാന് നിയോഗിച്ച നാറ്റ്പാക്കിന്റെ റിപ്പോര്‍ട്ട് വ്യാഴാഴ്ച ലഭിക്കുമെന്നാണ് കരുതുന്നത്. മൂന്ന് മന്ത്രിമാരെകൂടി ഉള്‍പ്പെടുത്തി വിപുലമാക്കിയ എട്ടംഗ മന്ത്രിസഭാ ഉപസമിതിയാണ് വ്യാഴാഴ്ച ബസ്സുടമകളുമായി ചര്‍ച്ച നടത്തുക.\nചര്‍ച്ചയ്ക്ക് മുന്‍പായി ഉപസമിതി യോഗം ചേര്‍ന്ന് കാര്യങ്ങള് വിലയിരുത്തും. തുടര്‍ന്ന് ഉപസമിതി ചുതമലപ്പെടുന്ന പ്രതിനിധികള് ബസുടമകളുമായി ചര്‍ച്ച നടത്തും. വ്യാഴാഴ്ച വൈകിട്ട് ചേരുന്ന ഇടതുമുന്നണി യോഗവും ബസ് ചാര്‍ജ് വര്‍ധന ചര്‍ച്ച ചെയ്യുമെന്ന് ജോസ് തെറ്റയില് സൂചിപ്പിച്ചു.\nജമ്മു കശ്മീരില് ജമാഅത്തെ ഇസ്‌ലാമിയെ നിരോധിച്ചു; ഭീകര വിരുദ്ധ പ്രവർത്തനത്തിന്റെ പേരിലാണ് നിരോധനം!\nആള്‍ദൈവം ബയ്യൂജിയുടെ ആത്മഹത്യ! ഞെട്ടിപ്പിക്കുന്ന ട്വിസ്റ്റ്! എല്ലാത്തിനും പിന്നില് മോഡലായ 25\nസാമ്പത്തിക സംവരണ ബിൽ നിയമമായി; രാഷ്ട്രപതി അംഗീകരിച്ചു, സർക്കാർ വിജ്ഞാപനം ഇറക്കി!\nമുത്തലാഖിൽ വീണ്ടും ഓർഡിനൻസ് ഇറക്കാനൊരുങ്ങി കേന്ദ്രം; മന്ത്രിസഭ യോഗത്തിലാണ് തീരുമാനം\nസാമ്പത്തിക സംവരണ ബില്ല് കോടതി കയറും; സുപ്രീംകോടതിയില് ഹര്‍ജി, ഭരണഘടനാ ലംഘനം\nതൊലിപ്പുറത്തുളള നവോത്ഥാനം മാത്രം, സംവരണ ബില്ലിൽ കോൺഗ്രസിനടക്കം വിമർശനവുമായി ബൽറാം\nമോദി തന്ത്രത്തില് പ്രതിപക്ഷം കുഴങ്ങി; സംവരണ ബില്ല് രാജ്യസഭയില്, പ്രതിഷേധം ഉയരില്ല, പാസായേക്കും\nസാമ്പത്തിക സംവരണ ബിൽ ലോക്സഭയിൽ പാസായി; 323 പേർ ബില്ലിനെ അനുകൂലിച്ചു, എതിർത്തത് മൂന്ന് പേർ മാത്രം!!\nസംവരണ ബില്ലിനെതിരെ സിപിഎം; എതിര്‍ത്ത് വോട്ട് ചെയ്യും, യഥാര്‍ഥ പിന്നാക്കക്കാരെ തഴയുന്നു\ncabinet മന്ത്രിസഭ ഹൈക്കോടതി strike സമരം ബസ് തെറ്റയില്\nStory first published: Wednesday, January 6, 2010, 13:29 [IST]


Bigg Boss Malayalam 2: ഞായറാഴ്ച മുതല് 'ബിഗ് ബോസ്' വീണ്ടും\nBigg Boss Malayalam 2: ഞായറാഴ്ച മുതല് ‘ബിഗ് ബോസ്’ വീണ്ടും\nBigg Boss Malayalam 2: ഗ്രാന്‍ഡ് പ്രീമിയര് ജനുവരി അഞ്ചു ഞായറാഴ്ച വൈകിട്ട് ആറു മണി മുതല് ഏഷ്യാനെറ്റ് സംപ്രേക്ഷണം ചെയ്യും.\nUpdated: February 3, 2020 7:32:47 pm\nBigg Boss Malayalam 2: ഏഷ്യാനെറ്റിലെ ജനപ്രിയ റിയാലിറ്റി ഷോ ആയ ‘ബിഗ് ബോസ്’ മലയാളത്തിന്റെ രണ്ടാം പതിപ്പ് ഈ ഞായറാഴ്ച മുതല് സംപ്രേക്ഷണം ചെയ്തു തുടങ്ങും. ആദ്യ പതിപ്പിന്റെ അവതാരകനായിരുന്ന മോഹന്‍ലാല് തന്നെയാണ് രണ്ടാം പതിപ്പിന്റെയും അവതാരകന്.\nBig Boss Malayalam 2: മോഹന്‍ലാല് തന്നെയാണ് രണ്ടാം പതിപ്പിന്റെയും അവതാരകന്.\nBigg Boss Malayalam 2: When and Where to Watch?: ‘ബിഗ് ബോസ് മലയാളം 2’, എങ്ങനെ കാണാം?\nBigg Boss Malayalam2ഗ്രാന്‍ഡ് പ്രീമിയര് ജനുവരി അഞ്ചു ഞായറാഴ്ച വൈകിട്ട് ആറു മണി മുതല് ഏഷ്യാനെറ്റ് സംപ്രേക്ഷണം ചെയ്യും. ഈ എപ്പിസോഡില് മത്സരാര്‍ഥികളേയും ബിഗ് ബോസ് വീടിനേയും ബിഗ് ബോസ് നിയമാവലിയും പരിചയപ്പെടുത്തും. തുടര്‍ന്ന് തിങ്കള് മുതല് വെള്ളി രാത്രി 9.30 മുതല് 10.30 വരെയും ശനി, ഞായര് ദിവസങ്ങളില് രാത്രി9മുതല് 10 മണി വരെയുമാണ് ‘ബിഗ് ബോസ്’ പ്രക്ഷേപണം ചെയ്യുക. പ്രക്ഷേപണത്തെ തുടര്‍ന്ന് സ്റ്റാര് ടിവിയുടെ ആപ്പായ ഹോട്ട്സ്റ്റാറിലും ‘ബിഗ് ബോസ്’ കാണാന് സാധിക്കും. നൂറു ദിവസങ്ങളാണ് ഒരു പതിപ്പിന്റെ ദൈര്‍ഖ്യം.\nBigg Boss: ബിഗ് ബോസ് രണ്ടാം പതിപ്പിന്റെ വീട്\nബിഗ് ബോസ് രണ്ടാം പതിപ്പിന്റെ വീട് (Bigg Boss House) ചെന്നൈയിലെ ഇവിപി ഫിലിം സിറ്റിയിലാണ് എന്നാണ് അറിയാന് കഴിയുന്നത്. കമൽ ഹാസൻ ആതിഥേയത്വം വഹിക്കുന്ന ബിഗ് ബോസ് തമിഴ് പതിപ്പ് കഴിഞ്ഞമൂന്നു വർഷങ്ങളായി ചിത്രീകരണം നടത്തുന്ന അതേ സ്ഥലം തന്നെയാണ് എന്നും അറിയാന് കഴിയുന്നു. മുൻ സീസണിലെന്ന പോലെ, ഒരു പ്രത്യേക തീം അടിസ്ഥാനമാക്കിയാണ് ബിഗ് ബോസ് വീട് രൂപകൽപ്പന ചെയ്യുന്നത്. താമസക്കാര്‍ക്ക് എല്ലാ സൗകര്യങ്ങളും വീട്ടിൽ ഉണ്ടാകും.\n‘ബിഗ് ബോസ്’ തമിഴ് സീസണ് മൂന്നിന്റെ പ്രചാരണത്തിന്റെ ഭാഗമായി ബിഗ് ബോസ് വീട്ടില് ഒരു മത്സരാര്‍ഥിയായി ഒരു ദിവസം ചിലവിടാന് സാധിച്ച പത്രപ്രവര്‍ത്തകരുടെ കൂട്ടത്തില് ഇന്ത്യന് എക്സ്പ്രസ്സ് ലേഖിക ശുഭകീര്‍ത്തനയും ഉണ്ടായിരുന്നു. ശുഭകീര്‍ത്തന തയ്യാറാക്കിയ റിപ്പോര്‍ട്ട് വായിക്കാം.\nRead Here: A day inside the Bigg Boss Tamil3house\nBigg Boss Tamil3is hosted by Kamal Haasan\nBigg Boss Tamil3bedroom\nBigg Boss Malayalam2Contestants:വൈവിധ്യങ്ങളുടെ ഈ വീട്ടിൽ ഇത്തവണ ആരൊക്കെയാവും അതിഥികൾ ?\nകഴിഞ്ഞ തവണത്തെപ്പോലെ തന്നെ പതിനാറു മത്സരാർത്ഥികളാവും ഈ സീസണിലും ഉണ്ടാവുക എന്നാണ് റിപ്പോർട്ടുകൾ. അടുത്ത സീസണിൽ ആരൊക്കെയാവും മത്സരാർത്ഥികൾ എന്നറിയാനുള്ള ആകാംക്ഷയിലാണ് ‘ബിഗ്ഗ് ബോസ്’ ആരാധകർ. സിനിമാ- ടെലിവിഷന് താരങ്ങള്, മറ്റു മേഖകളില് നിന്നുള്ള സെലിബ്രിറ്റികള്, സോഷ്യല് മീഡിയ/ടിക്ക് ടോക് താരങ്ങള് എന്നിവര് അടങ്ങുന്നതാണ് ബിഗ് ബോസ് കോണ്‍റെസ്ട്ടന്റ് ലിസ്റ്റ്. ഇതിന്റെ ഫൈനല് പ്രഖ്യാപനം ഗ്രാന്‍ഡ് ഫിനാലെയിലാണ് ഉണ്ടാവുക.\nഏഷ്യാനെറ്റിന്റെ 25-ാം വാര്‍ഷികം പ്രമാണിച്ചാണ് ‘ബിഗ് ബോസ് മലയാളം’ ആരംഭിച്ചത്. ഹിന്ദിയില് ആരംഭിച്ച ‘ബിഗ് ബോസ്’ അവതരിപ്പിച്ചിരുന്നത് സല്‍മാന് ഖാനും തമിഴില് കമല്‍ഹാസനുമായിരുന്നു. ബിഗ്ഗ് ബോസിന്റെ ആദ്യ സീസൺ മലയാളം ടെലിവിഷൻ പ്രേക്ഷകർക്കിടയിൽ ഏറെ ജനപ്രീതി നേടിയിരുന്നു. ടിവി അവതാരകനായ സാബുമോൻ ‘ബിഗ്ഗ് ബോസ്’ ടൈറ്റിൽ നേടിയപ്പോൾ പേളി മാണിയും മോഡലും നടനുമായ ഷിയാസ് കരീമുമാണ് റണ്ണർ അപ്പ് പുരസ്കാരങ്ങൾ നേടിയത്. ബിഗ് ബോസ് ഹൗസിലെ പേളി- ശ്രീനീഷ് അരവിന്ദ് പ്രണയവും തുടർന്നുള്ള ഇരുവരുടെയും വിവാഹവുമെല്ലാം വാർത്താ പ്രാധാന്യം നേടിയിരുന്നു.\nWeb Title: Bigg boss malayalam2show time hotstar contestant host house mohanlal


'നിലത്ത് പായയിലാണ് ഉറക്കം;ജീവിതം കടുത്ത പ്രതിസന്ധിയിലെന്ന് ചാര്‍മ്മിള\nതെരുവിലെ ഓലപ്പുരയില് ദുസ്സഹമായ ജീവിതമാണ് താന് നയിക്കുന്നതെന്ന് ഒരു കാലത്ത് തെന്നിന്ത്യന് സിനിമയില് വെട്ടിതിളങ്ങിയ നടി ചാര്‍മ്മിള. ഒരു വനിതാ പ്രസിദ്ധീകരണത്തിന് നല്‍കിയ അഭിമുഖത്തിനിടയിലാണ് ചാര്‍മിള ഇക്കാര്യങ്ങൾ വെളിപ്പെടുത്തിയത്. ജീവിതത്തിന്റെ വിവിധ ഘട്ടങ്ങളിലായി ഉണ്ടായ മൂന്നു പ്രണയങ്ങളും അവ സമ്മാനിച്ച പരാജയങ്ങളുമാണ് തന്നെ ഇന്നത്തെ അവസ്ഥയില് കൊണ്ടെത്തിച്ചതെന്നും നടി പറയുന്നു. സഹോദരിയുടെ സുഹൃത്തും സോഫ്‌റ്റ്വെയര് എഞ്ചിനീയറുമായിരുന്ന രാജേഷുമായുള്ള വിവാഹമോചനത്തിനു ശേഷം മകനോടൊപ്പം ചാര്‍മിള പുതിയ ജീവിതം തുടങ്ങുകയായിരുന്നു. രോഗബാധിതയായ അമ്മയും ചാര്‍മിളയക്കൊപ്പമാണ് കഴിയുന്നത്.\nരാജേഷുമായുള്ള ബന്ധം വേര്‍പിരിഞ്ഞതിനു ശേഷം എങ്ങോട്ടു പോകണമെന്ന് അറിയില്ലായിരുന്നു. ചെറിയ വാടകയ്ക്ക് വീട് അന്വേഷിച്ച് അലഞ്ഞ ശേഷമാണ് ഇവിടെ എത്തിയത്. ഞാന് സിനിമാ നടിയാണെന്ന് പറഞ്ഞിട്ട് വീട്ടുടമയ്ക്കു വിശ്വാസമായില്ല. എന്നെ അന്വേഷിച്ച് ആളുകളെത്തുമ്പോള് അയാള്‍ക്ക് സംശയമാണ്. മുകളില് വന്ന് അയാള് എത്തിനോക്കും. നായ്ക്കളെ അയാള്‍ക്കിഷ്ടമല്ല. പക്ഷേ മോന് നായയെ ഇഷ്ടമാണ്. അവനെ സങ്കടപ്പെടുത്തേണ്ടെന്നു കരുതി ഒരു നായയെ വളർത്തുന്നുണ്ട്. രണ്ടു മുറികളിലൊന്നിലാണ് നായയെ വളർത്തുന്നത്. ആഴ്ചയില് ഒരു ദിവസം പുറത്തു കൊണ്ടു പോയി കുളിപ്പിക്കും. ചോറും തൈരുമാണ് നായ്ക്കളുടെയും ഭക്ഷണം. സിനിമകള് ഇടയ്ക്കുണ്ട്. മാസം പത്തു ദിവസത്തെ വര്‍ക്ക് അടുപ്പിച്ച് കിട്ടിയാല് മതി. റിയാലിറ്റി ഷോയിലോ മറ്റോ ജഡ്ജായി അവസരം ലഭിച്ചാല് സ്ഥിരവരുമാനം ലഭിക്കുമായിരുന്നു. പറയുന്നു.


ഒക്ടോബര് 7-ന് മഹാനവമി | Mahanavami on Oct 7th - Malayalam Oneindia\nഒക്ടോബര് 7-ന് മഹാനവമി\nനവരാത്രി ആഘോഷങ്ങളുടെ ഭാഗമായുള്ള ആയുധ പൂജ ഒക്ടോബര്7ശനിയാഴ്ച മഹാനവമി നാളില് നടക്കും. നവരാത്രി ആഘോഷങ്ങള്‍ക്ക് ഒക്ടോബര് 8 ഞായറാഴ്ച വിജയദശമിയോടെ സമാപനം കുറിക്കും.\nആയുധ പൂജയുടെ ഭാഗമായി കേരളത്തിലെ വിവിധ ക്ഷേത്രങ്ങളില് പ്രത്യേക പൂജകള് നടക്കും. കേരളത്തിലെ വിവിധ കളരികളിലും ആയുധ പൂജ നടക്കും. ആയുധ പൂജയോടൊപ്പം സരസ്വതീ പൂജയും നടക്കുന്നതിനാല് ക്ഷേത്രങ്ങളില് പുസ്തകങ്ങളുടെയും മറ്റും പൂജയും നടക്കും.\nവിജയദശമി നാളില് വിവിധ ക്ഷേത്രങ്ങളില് കുരുന്നുകള്‍ക്കുള്ള വിദ്യാരംഭവും നടക്കും. വിദ്യാരംഭത്തിന്റെ പ്രധാന ചടങ്ങ് നടക്കുന്ന തിരൂര് തുഞ്ചന് പറമ്പിലും തൃശൂര് കൂര്‍ക്കഞ്ചേരിയിലെ തിരുവള്ളക്കാവ് ക്ഷേത്രത്തിലും നൂറുകണക്കിന് കുട്ടികള് ആദ്യാക്ഷരം കുറിക്കും.\nഭക്തവല്‍സലയായ ദുര്‍ഗാദേവി തിലോത്തമയുടെ രൂപം പൂണ്ട് അസുരരാജാവായ മഹിഷാസുരനെ വധിച്ച ദിവസാണ് മഹാനവമി എന്നാണ് ഐതിഹ്യം. അതോടെ ഈ ദുര്‍യ്ക്ക് മഹിഷാസുര മര്‍ദ്ദിനി എന്ന പേരും കൈവന്നു. അന്നാണ് കേരളത്തില് ആയുധപൂജ നടക്കുന്നത്.\nമഹിഷാസുരനെ വധിച്ചതിന്റെ ആഹ്ലാദസൂചകമായാണ് പിറ്റേന്ന് വിജയദശമി ആഘോഷക്കുന്നത്. ഇന്ത്യയിലെ മറ്റു സംസ്ഥാനങ്ങളില് ഈ ദിവസം ദസറയായും ആഘോഷിക്കുന്നു.


എന്താണ് ആനന്ദം, അതിലേക്കുള്ള വഴികള് - Astrology Articles | Astrology News\nHome/സ്പെഷ്യല്/എന്താണ് ആനന്ദം, അതിലേക്കുള്ള വഴികള്\nadmin July 11, 2017 January 27, 2019\nഹര്‍ഷം, സുഖം, ദുഃഖാഭാവം എന്നീ അര്‍ഥങ്ങളുള്ളതും ബ്രഹ്മപര്യായമായി അദ്വൈതദര്‍ശനത്തില് പ്രയോഗിക്കപ്പെട്ടിട്ടുള്ളതുമായ പദം. ജഗത്കാരണമായ പരബ്രഹ്മപരമാത്മതത്ത്വത്തെ ആനന്ദം എന്ന സംജ്ഞയിലൂടെ തൈത്തിരീയോപനിഷത്തിലാണ് ആദ്യമായി അവതരിപ്പിച്ചിട്ടുള്ളത്. ‘യാതൊന്നില്‍നിന്നാണോ ഈ ഭൂതങ്ങളെല്ലാം ഉദ്ഭവിക്കുന്നത്, ഉദ്ഭവിച്ചവയെല്ലാം യാതൊന്നിലാണോ ജീവിക്കുന്നത്, ജീവിതാവസാനത്തില് ഈ ലോകത്തില് നിന്നു പ്രയാണം ചെയ്തു യാതൊന്നിലാണോ ഒടുവില് വിലയം പ്രാപിക്കുന്നത്, അത്’ എന്നാണ് ബ്രഹ്മത്തിന് അവിടെ കൊടുത്തിരിക്കുന്ന നിര്‍വചനം.\nബ്രഹ്മംതന്നെ ആനന്ദം. ഭൃഗു എന്ന മഹര്‍ഷി പിതാവായ വരുണനെ സമീപിച്ച് ബ്രഹ്മത്തെ തനിക്കുപദേശിക്കുവാന് അപേക്ഷിച്ചപ്പോള് വരുണന് മകനു നല്കിയ മറുപടിയാണ് ഈ നിര്‍വചനം. ഉപദേശം ലഭിച്ച ഉടനെ ഭൃഗു ഈ തത്ത്വം സാക്ഷാത്കരിക്കുന്നതിനുവേണ്ടി തപസ്സുചെയ്ത് ‘അന്നം’ ആണ് ബ്രഹ്മമെന്നു മനസ്സിലാക്കി വരുണനെ സമീപിച്ച് തന്റെ കണ്ടുപിടിത്തം അറിയിച്ചു. ബ്രഹ്മത്തിന്റെ സ്ഥൂലരൂപം മാത്രമേ തന്റെ പുത്രനു മനസ്സിലാക്കുവാന് സാധിച്ചിട്ടുള്ളു എന്നറിഞ്ഞ് വരുണന് വീണ്ടും പുത്രനെ തപസ്സിനു പറഞ്ഞയച്ചു. തപസ്സനുഷ്ഠിച്ച് പ്രാണനാണ് ബ്രഹ്മമെന്നു മനസ്സിലാക്കിയ ഭൃഗു അച്ഛനെ സമീപിച്ച് തന്റെ രണ്ടാമത്തെ കണ്ടുപിടിത്തം അറിയിച്ചപ്പോള് മുമ്പത്തെക്കാള് അല്പംകൂടി സൂക്ഷ്മത്തിലേക്കു ചെന്നു എന്നല്ലാതെ സത്യം ഇനിയും ബോധിച്ചിട്ടില്ലെന്നും പറഞ്ഞ് മകനെ വരുണന് വീണ്ടും തപസ്സിനയച്ചു. തത്ഫലമായി മനസ്സാണ് ബ്രഹ്മമെന്നും, വീണ്ടും ചെയ്ത തപസ്സിന്റെ ഫലമായി വിജ്ഞാനമാണ് ബ്രഹ്മമെന്നും, തപസ്സു തുടര്‍ന്നു ചെയ്തപ്പോള് ആനന്ദമാണ് ബ്രഹ്മമെന്നും ഭൃഗു കണ്ടെത്തി. ആനന്ദമാണ് ബ്രഹ്മമെന്ന പരമതത്ത്വം സാക്ഷാത്കരിച്ച മകനില് വരുണന് സന്തുഷ്ടനായി എന്നാണ് ഉപനിഷത്കഥ. അങ്ങനെയാണ് ബ്രഹ്മം ആനന്ദമാണ് എന്ന ആശയം വികസിച്ചിട്ടുള്ളത്. ഇപ്രകാരം ഉപനിഷത്പ്രതിപാദിതവും ബ്രഹ്മതത്ത്വാഭിന്നവുമായ ആനന്ദത്തെ ആസ്പദമാക്കിയാണ് ഈശ്വരനെ സച്ചിദാനന്ദസ്വരൂപനെന്നും മററും ലക്ഷണപൂര്‍വകം വര്‍ണിച്ചിട്ടുള്ളത്.\nമേല്പറഞ്ഞ കഥയില് ആനന്ദത്തിന്റെ വിവിധ വിതാനങ്ങളെ അഥവാ പല പടികളെ സൂചിപ്പിച്ചിട്ടുണ്ട്. പ്രപഞ്ചത്തിന്റെ ഘടന മനുഷ്യന്റേതുപോലെ സ്ഥൂലത്തില് നിന്നു സൂക്ഷ്മത്തിലേക്ക് പല കോശങ്ങളായിട്ടാണ് എന്നും, അവയെ യഥാക്രമം അന്നമയകോശമെന്നും പ്രാണമയകോശമെന്നും, മനോമയകോശമെന്നും, വിജ്ഞാനമയകോശമെന്നും, ആനന്ദമയകോശമെന്നും പറയുന്നു എന്നുമാണ് നിലനില്പിനെക്കുറിച്ചുള്ള വിശകലനം. ഓരോ ഘട്ടത്തിലും അഥവാ വിതാനത്തിലും അതിന്റേതായ ആനന്ദാനുഭവം ഭൃഗുവിനുണ്ടായിട്ടുണ്ട്. പക്ഷേ, പിന്നീട് പിന്നീടുണ്ടാകുന്ന ആനന്ദാനുഭവങ്ങള്‍ക്ക് മുന്‍പത്തേതിനെക്കാള് ഘനത്വം കൂടുമെന്നും അന്തിമഘട്ടത്തില് ഈ ഘനത്വം അതിന്റെ പരമകാഷ്ഠയിലെത്തുമെന്നും അതിനുപരിയായി അനുഭൂതി വിഷയമാകുന്ന ആനന്ദം വേറെ ഇല്ലെന്നുമാണ് കഥയുടെ സാരാംശം.\nവൈഷയികാനന്ദം. തൈത്തിരീയോപനിഷത്തില്‍ത്തന്നെ ആനന്ദത്തെക്കുറിച്ച് വിശദമായ ഒരു ചര്‍ച്ചയും ഉണ്ട്. മനുഷ്യലോകത്തിലെ ഭോഗാനുഭവങ്ങളില്‍നിന്നു ലഭിക്കുന്ന എല്ലാ സുഖങ്ങളെയും കണക്കിലെടുത്തുകൊണ്ട് അവയെ യഥാര്‍ഥാനന്ദവുമായി താരതമ്യപ്പെടുത്തിയിരിക്കുന്നു. മനുഷ്യന്, മനുഷ്യഗന്ധര്‍വന്‍മാര്, ദേവഗന്ധര്‍വന്‍മാര്, പിതൃക്കള്, അജാനജദേവന്‍മാര്, കര്‍മദേവന്‍മാര്, ദേവന്‍മാര്, ഇന്ദ്രന്, ബൃഹസ്പതി, പ്രജാപതി, ബ്രഹ്മാവ് എന്നിങ്ങനെ അനുക്രമം ഉയര്‍ന്നുപോകുന്ന ജീവികളുടെ ആനന്ദം അനുക്രമം നൂറിരട്ടി വീതമാണെന്നും ഈ വകക്കാര് അനുഭവിക്കുന്ന ആനന്ദം ബ്രഹ്മനിഷ്ഠനായ ഒരുവന് സ്വതഃപ്രാപ്തമാണെന്നും ആകയാല് പൂര്‍ണാനന്ദസ്വരൂപമായ പരബ്രഹ്മത്തിന്റെ സാക്ഷാത്കാരജന്യമായ ആനന്ദത്തെ അപേക്ഷിച്ച് മറ്റെല്ലാം പരമതുച്ഛങ്ങളാണെന്നും ആണ് ഈ ചര്‍ച്ചയുടെ സാരം. ആകയാല് ആനന്ദത്തെ രണ്ടായി തിരിക്കാം. ഒന്നാമത്തേത് നിരതിശയവും ജ്ഞാനമാത്രലഭ്യവുമായ ബ്രഹ്മാനന്ദം; രണ്ടാമത്തേത് സാതിശയമായ വൈഷയികാനന്ദം. വിവേകികളെ സംബന്ധിച്ചിടത്തോളം സാതിശയമായ എത്ര വലിയ ആനന്ദവും ദുഃഖമാണ്. വിഷയതൃഷ്ണാരാഹിത്യമാണ് നിരതിശയാനന്ദത്തിലേക്കുള്ള മാര്‍ഗം.\nവൈഷയികാനന്ദം വിവേവികള്‍ക്കു ദുഃഖമായിത്തോന്നുവാന് കാരണം അതിന്റെ സാതിശയത്വവും സാപേക്ഷകതയുമാണ്. വ്യക്തിഭേദം, കാലഭേദം, ദേശഭേദം എന്നിവയനുസരിച്ച് വൈഷയികമായ അതായത് ഇന്ദ്രിയജന്യമായ ആനന്ദം ആനന്ദമല്ലാതായിത്തീരുന്നതു കാണാം. ചന്ദ്രകിരണ നളിനവനഭ്രമരധ്വനികള് അന്യത്ര സുഖകരങ്ങളാണെങ്കിലും വിരഹികള്‍ക്ക് ദുഃഖഹേതുവാണല്ലോ. സാമവാക്യങ്ങള് ശ്രുതിപുടങ്ങളില് വീഴുമ്പോള് സ്വതേ ആനന്ദപ്രദമാണെങ്കിലും ശത്രുവിന് അവ ദുഃഖത്തെ ജനിപ്പിക്കുന്നു. സൂകരശ്വാനാദികള്‍ക്ക് സുഖകരമായ അമേധ്യം, മനുഷ്യര്‍ക്ക് അപ്രിയങ്കരമാണ്. കാലം, വൃത്തി, വസ്തു എന്നീ ഘടകങ്ങളെ സംബന്ധിച്ചിടത്തോളം യാതൊരു നിശ്ചിതത്വവും വൈഷയികാനന്ദത്തിന് ഇല്ല. അഥവാ വൈഷയികാനന്ദത്തിനു ശാശ്വതത്വമില്ല. മാനസികാവസ്ഥ സത്വരജസ്തമോഗുണങ്ങളുടെ വൃത്തികള്‍ക്കനുസരിച്ച് ചലിക്കുന്നതുപോലെ വൈഷയികാനന്ദം ചഞ്ചലമായിരിക്കും. ഈ ദുഃസ്ഥിതി ബ്രഹ്മാനന്ദത്തെ ഒരിക്കലും ബാധിക്കുകയില്ല. കാലദേശാദ്യുപാധികളൊന്നും അതിനെ ഒരിക്കലും അന്യഥാകരിക്കുകയില്ല; അതു ശാശ്വതമാണ്, നിരപേക്ഷവുമാണ്.\nആനന്ദം ആത്മാവിന്റെ ലക്ഷണമായും സ്വഭാവമായും പ്രകീര്‍ത്തിക്കപ്പെട്ടിട്ടുണ്ട്. ആനന്ദം നിത്യമാണ്. ജാഗ്രത് സ്വപ്നസുഷുപ്ത്യാദ്യവസ്ഥകളിലെല്ലാം അത് അനുഭൂതി വിഷയമാണ്. ആനന്ദം എന്നത് ഇപ്രകാരം അദ്വൈതികളുടെ പക്ഷത്തില് ഏറ്റവും ഉത്കൃഷ്ടമായ ഒരു ഭാവമാണ്. ആനന്ദം, സുഖം എന്നിവ സമാനാര്‍ഥത്തില് പ്രയോഗിക്കപ്പെട്ടുവരുന്നുണ്ടെങ്കിലും സുഖം എന്നത് ലൌകികവും അനിത്യവുമായ അനുഭവത്തെയാണ് (ഉദാ. കളത്രസുഖം) മുഖ്യമായും വിവക്ഷിക്കുന്നത്. അതേ അനുഭവത്തിന്റെ ഉത്കൃഷ്ടമായ പ്രകാരത്തെയും സന്ദര്‍ഭംപോലെ ഈ പദംകൊണ്ട് പ്രകാശിപ്പിക്കാറുണ്ട്. അതുപോലെ ആനന്ദം എന്ന പദം ഉത്കൃഷ്ടമായ അനുഭവത്തെ അധികമായും സാധാരണ അനുഭവങ്ങളെ (ഉദാ. കാവ്യാനന്ദം) ആവശ്യംപോലെയും പ്രകാശിപ്പിക്കുന്നു. സുഖം പരിവര്‍ത്തനപ്രവണവും അസ്ഥിരവും, ആനന്ദം അഭംഗുരവും ആണ്. സുഖദുഃഖങ്ങള് ചേര്‍ന്ന് ഒരു ദ്വന്ദ്വമായി പ്രകീര്‍ത്തിക്കപ്പെടാറുണ്ട്. വേദാന്തികളുടെ ആനന്ദം ഈ ദ്വന്ദ്വത്തിനും മീതെയാണ്. സുഖത്തിന് ശരീരത്തോടും ആനനന്ദത്തിന് ആത്മാവിനോടുമാണ് ബന്ധം. സുഖം പ്രേയസ്സിന്റെയും ആനന്ദം ശ്രേയസ്സിന്റെയും പ്രാപ്തിയെക്കുറിക്കുന്നു. സുഖത്തിനു സത്വഗുണവുമായി വിരോധമുണ്ടാക്കുവാന് സാധ്യമാണ്; ആനന്ദത്തിന് അത് ഒരിക്കലും സംഭവിക്കുകയില്ല. രണ്ടുതരം ആനന്ദം ഉണ്ടെന്നു പറഞ്ഞതില് ബ്രഹ്മാനന്ദത്തിന് ആനന്ദം എന്നും തദിതരസാതിശയാനന്ദങ്ങളെല്ലാം സുഖം എന്നും വ്യവഹരിക്കുകയാണ് ഉചിതമെന്ന് ഈ ചര്‍ച്ചയില്‍നിന്ന് വ്യക്തമാകുന്നു.\nREAD ആറ്റുകാല് ദേവീക്ഷേത്രത്തില് നിര്‍മ്മാല്യം തൊഴുതാല്\nമറ്റു ദര്‍ശനങ്ങളില്. ബൗദ്ധദര്‍ശനത്തില് സംസാരം ദുഃഖമയമാണ്. ദുഃഖമയമായ ഈ സംസാരം ഉപേക്ഷിച്ച് നിര്‍വാണപദം പൂകുകയാണ് ഓരോ ബൌദ്ധന്റെയും ലക്ഷ്യം. നിര്‍വാണാവസ്ഥയെ അവര് ആനന്ദാവസ്ഥ എന്നോ മഹാസുഖമെന്നോ വ്യവഹരിക്കുന്നു. ജൈനദര്‍ശനപ്രകാരം ശരീരികള്‍ക്ക് ഒടുവില് സിദ്ധിക്കുന്ന ഊര്‍ധ്വഗതിതന്നെയാണ് മോക്ഷം അഥവാ ആനന്ദം. പ്രത്യക്ഷം എന്ന ഒരൊറ്റ പ്രമാണത്തെ അംഗീകരിക്കുന്ന ചാര്‍വാകദര്‍ശനത്തില് ദേഹാഭിന്നനായി ആത്മാവ് എന്ന ഒന്നില്ല. ആകയാല് ഇന്ദ്രിയലബ്ധമായവൈഷയികമായ സുഖം തന്നെയാണ് അതില് ആനന്ദമായി പ്രകീര്‍ത്തിക്കപ്പെട്ടിട്ടുള്ളത്. സാമൂഹികാചാരങ്ങളെ ബലികഴിക്കാതെ സംസാരത്തില്‍നിന്ന് അനുഭവിക്കാവുന്നിടത്തോളം ‘സുഖം’ അനുഭവിക്കുക എന്ന ലക്ഷ്യമേ ചാര്‍വാകന് മുന്നോട്ടു വയ്ക്കുന്നുള്ളു. സാംഖ്യാസിദ്ധാന്തപ്രകാരം സുഖം സത്വഗുണത്തിന്റെ ലക്ഷണവും ഫലവുമാണ്. ബുദ്ധി സത്വരജസ്തമോമയിയായ പ്രകൃതിയുടെ അംഗമാകയാല് ബുദ്ധിയിലും ബുദ്ധിക്കു വിഷയമായ ദൃശ്യാംശങ്ങളിലും സത്വഗുണം മുന്തിനില്ക്കുമ്പോള് സുഖം അനുഭൂതിവിഷയമാകുന്നു. രജസ്തമോഗുണങ്ങള് മുന്തിനില്ക്കുമ്പോള് ദുഃഖവും. ആകയാല് സുഖം ബുദ്ധിയുടെ ഗുണമാണ് ദുഃഖത്തെപ്പോലെതന്നെ. നൈയായികന്‍മാര് സുഖത്തെ ആത്മാവിന്റെ ഗുണമായി വ്യാഖ്യാനിച്ചിരിക്കുന്നു. ഈ അഭിപ്രായം സാംഖ്യന്‍മാര്‍ക്കു സമ്മതമല്ല. ഏതായാലും ഈ രണ്ടു ദര്‍ശനങ്ങളിലും മോക്ഷം എന്നത് സുഖത്തിനും ദുഃഖത്തിനും അതീതമായ ഒരവസ്ഥയാണ്. അതുകൊണ്ട് സുഖം ഇന്ദ്രിയങ്ങള് വഴിയുള്ള ജാഗ്രതാവസ്ഥയിലെ അനുഭവങ്ങള് നിലനില്ക്കുമ്പോഴും ഇന്ദ്രിയസംസ്‌കാരങ്ങളില്‍നിന്നുമുണ്ടായ സ്വപ്നാവസ്ഥയിലും മാത്രമേയുള്ളു എന്ന് ഈ സിദ്ധാന്തങ്ങള് ഉദ്‌ഘോഷിക്കുന്നു.\nഗുരുവായുരപ്പന്റെ ഗോപുരവാതില് അടഞ്ഞ് കിടക്കുമ്പോള്


പാമ്പിനെക്കുറിച്ച് ഒരു പാമ്പി സ്വപ്നത്തിൽ, ഒരു കറുത്ത പാമ്പ്\nസ്വപ്നാത്മക വ്യാഖ്യാനങ്ങളിൽ ഒരു പാമ്പിനെ സ്വപ്നം കാണാൻ കഴിയുന്നത് എന്താണ്?\nസ്വപ്നങ്ങളുടെ വ്യാഖ്യാനത്തിൽ നിങ്ങൾ ഒരു പാമ്പ് കണ്ടു.\nഒരു പാമ്പ് പല ആളുകളുടെയും ജ്ഞാനത്തിന്റെ ഒരു ചിഹ്നമായി കണക്കാക്കപ്പെടുന്നതിനാൽ, ഈ ജന്തുവിന്റെ സ്വപ്നങ്ങളിൽ നിന്ന് പ്രധാനപ്പെട്ട എന്തെങ്കിലും പ്രതീക്ഷിക്കണം. നിങ്ങൾ സ്വപ്നപുസ്തകത്തിൽ നോക്കിയാൽ, നിങ്ങളുടെ രാത്രി കാഴ്ചപ്പാടകം കൃത്യമായി മനസ്സിലാക്കാൻ കഴിയും, മുൻകൂട്ടി വിവരങ്ങൾ മുൻകൂട്ടി ഓർക്കണം.\nപാമ്പിനെക്കുറിച്ച് എന്താണ് സ്വപ്നം കാണുന്നത്?\nസ്വപ്നത്തിൽ കാണുന്ന പാമ്പിന്റെ വിഷം മാത്രമല്ല, വർണ്ണവും ശ്രദ്ധിക്കുക.\nഇവിടെ തവളകൾ സ്വപ്നം കാണുന്നതിനെ കുറിച്ച് വായിക്കുക.\nഒരു പാമ്പിന്റെ സ്വപ്നം നിങ്ങളുടെ രണ്ടാം പകുതിയുടെ സ്വഭാവത്തെ ശ്രദ്ധിക്കുക. ഒരുപക്ഷേ നിങ്ങളുടെ ഭർത്താവോ ഭാര്യയോ ഒളിഞ്ഞിട്ടുണ്ടാകാം, അല്ലെങ്കിൽ വശത്ത് ഒരു ബന്ധം ഉണ്ടായിരിക്കാം.\nഭാവി കോൺട്രാക്റ്ററോ അല്ലെങ്കിൽ പൈത്തണി പോലെ ഒരു വലിയ കട്ടിയുള്ള പാമ്പ്, സമീപഭാവിയിൽ ഒരു വ്യക്തിയെ ജീവൻ തകരാറുകളാലും ബുദ്ധിമുട്ടുകളാലും കുടുങ്ങിപ്പോകുന്ന സംഭവത്തിൽ സ്വപ്നം കാണുന്നു. ഇതുകൂടാതെ, ഗുരുതരമായ സാഹചര്യങ്ങളിൽ വീഴാതിരിക്കാൻ ശ്രമിക്കണം, കാരണം ഒരു സ്വപ്നത്തിലെ പൈത്തണിക്ക് പരിക്കേൽപ്പിക്കുന്നതിനെക്കുറിച്ചുള്ള മുന്നറിയിപ്പ് ആകാം.\nനിങ്ങൾ ഒരു സ്വപ്നത്തിൽ അനുഭവിച്ച വികാരങ്ങൾ ശ്രദ്ധിക്കുക: നിരാശ യഥാർത്ഥത്തിൽ ഒരു ഹൃദയംഗമമായ അനുഭവം നൽകുന്നു, സന്തോഷം - പുതിയ പരിചയക്കാർ, ശാന്തം സുഖകരമായ ഒരു കാലഘട്ടം എന്നാണ്.\nഒരു പാമ്പിന്റെ ക്ലബ്ബ് ബന്ധുക്കളുടെ വരവ് വാഗ്ദാനം ചെയ്യുന്നു. അവൻ അവരെ ബഹുമാനത്തോടെ സ്വീകരിച്ചാൽ, അത്തരം ആശയവിനിമയത്തിൽനിന്ന് സാദ്ധ്യതയും സാദ്ധ്യതയും ഉണ്ട്.\nസ്വപ്ന പുസ്തകത്തിൽ പാമ്പുകളെ നേരിട്ട് നിങ്ങളുടെ ജീവിതം പ്രതീകപ്പെടുത്തുന്നു. മൃഗങ്ങളുടെ തലയിലെ മഞ്ഞ പാടുകൾ നിങ്ങൾ കണ്ടാൽ, എല്ലാ ചെറിയ ബുദ്ധിമുട്ടുകൾ ഉടൻ കടന്നുപോകും. ഈ അടയാളങ്ങൾ നിങ്ങൾ കണ്ടതിൽ നിങ്ങൾക്ക് ഉറപ്പില്ലെങ്കിൽ, നോൺ-ജോലി സാഹചര്യത്തിൽ മുതലാളിമാരെക്കുറിച്ച് നിങ്ങളുടെ നിർണായക പ്രസ്താവനകളിൽ കൂടുതൽ ശ്രദ്ധ പുലർത്തേണ്ടതുണ്ട്.\nഒരു പാമ്പൻ വെള്ളം സ്വപ്നം കാണുമ്പോൾ എന്ത് സംഭവിക്കും?\nവ്യാഖ്യാനമനുസരിച്ച് ജലത്തിന്റെ പാമ്പ് രഹസ്യ ധാരണയുടെ പ്രതീകമാണ്. അത്തരമൊരു സ്വപ്നം കണ്ട ഒരാൾ ശ്രദ്ധേയമായ കണ്ടെത്തലും ലോക പ്രശസ്തി നേടും. എന്നാൽ, മറ്റ് കൃത്യമായ വ്യാഖ്യാനങ്ങളുണ്ട്.\nവെള്ളത്തിൽ ഒരു പാമ്പിനെ കാണുമ്പോൾ, ഇത് തികച്ചും നിഷേധാത്മക പ്രതിജ്ഞയാണെന്ന് ഉറപ്പാക്കാം. തെറ്റായ തീരുമാനമെടുത്ത് തെറ്റായ തീരുമാനമെടുത്ത് അദ്ദേഹം ഈയിടെ തെറ്റുകാരനെ വിശ്വസിച്ചു എന്ന സ്വപ്നത്തെ ഇത് താക്കീത് ചെയ്യുന്നു.\nഅവൾ അക്വേറിയത്തിൽ നീന്തുകയാണെങ്കിൽ, നിങ്ങളുടെ ചുറ്റുപാടിൽ കൂടുതൽ ശ്രദ്ധ പതിപ്പിക്കുക. മിക്കപ്പോഴും കപടഭക്തരോ അസൂയയുള്ളവരും അവിടെ പ്രത്യക്ഷപ്പെട്ടു.\nഒരു നദിയിലെ മറ്റ് പാമ്പുകളുമൊക്കെയായി നീന്തുക, അല്ലെങ്കിൽ മറ്റെന്തെങ്കിലും കുളം നിങ്ങളുടെ സന്തോഷകരമായ സംഭവങ്ങളുടെ പ്രതീക്ഷകളെ ന്യായീകരിക്കില്ല, നിരാശ നിങ്ങളെ നേരിടും.\nശുദ്ധജലത്തിൽ കാണുന്നതിന്, നിങ്ങളുടെ ശത്രുക്കൾ നിങ്ങളുടെ സ്ഥാനത്ത് മാത്രമല്ല, നിങ്ങളുടെ വ്യക്തിപരമായ ജീവിതവും ദോഷം ചെയ്യാൻ ആഗ്രഹിക്കുന്നുവെന്നാണ്.\nപതുക്കെ വെള്ളത്തിൽ മുട്ടുന്ന ഒരു ദ്രാവകം ദ്രാവകത്തിന്റെ കനംകുറഞ്ഞ ഒഴുക്ക് മാത്രമാണ്. ഒരു കരിയറിലെ വമ്പിച്ച പുരോഗതിയുണ്ടെന്നും അവൻ ഒരു പുതിയ സ്ഥലത്തേക്ക് മാറിത്താമസിക്കുമെന്നും അദ്ദേഹം പറഞ്ഞു.\nനിങ്ങൾ നിറമുള്ള സർപ്പങ്ങളെ കണ്ട സ്വപ്നത്തെ ശരിയായി വിശദീകരിക്കാൻ, അപകടങ്ങളെ തടയാൻ സഹായിക്കാനോ, വരാനിരിക്കുന്ന ജീവിത പ്രശ്നങ്ങളെ മറികടക്കാനോ കഴിയും.\nപ്രകൃതിയിലെ മറ്റെവിടെയെങ്കിലും ഒരു ചുവന്നപാമ്പി ഒരു സുഖകരമായ യാത്രയാണ്. വീടിനുള്ളിൽ - അപകടം സംബന്ധിച്ച് ഒരു മുന്നറിയിപ്പ് എന്നർത്ഥം: നിങ്ങൾ ഗതാഗതത്തിലും തെരുവിലും ഉള്ള നിങ്ങളുടെ സ്വത്തിന് കൂടുതൽ ശ്രദ്ധ പതിപ്പിക്കണം,\nബ്ലൂം ഒരു സ്വപ്ന ജീവിക്ക് സന്തോഷകരമായ വിശ്രമവും ചൂതാട്ടവും വാഗ്ദാനം ചെയ്യുന്നു\nഗ്രെയ് ഒരു തരത്തിലുള്ള മുന്നറിയിപ്പ് ആണ്, അങ്ങനെ ഒരാൾ കൂടുതൽ പണം ചെലവഴിക്കുന്നില്ല, കാരണം ഇത് ഭാവിയിൽ കാര്യമായ സാമ്പത്തിക ബുദ്ധിമുട്ടുകളിലേക്ക് നയിച്ചേക്കാം\nസാധാരണയായി മിക്ക സ്വപ്ന വ്യാഖ്യാനങ്ങളും ജീവിതത്തിലെ നല്ല മാറ്റങ്ങളെക്കുറിച്ചുള്ള സർവ്വനാഹമായ പാമ്പുകളെക്കുറിച്ച് ഇടക്കിടെ സ്വപ്നങ്ങൾ കാണിക്കുന്നു. ഒരു സ്വപ്നജീവന് പെട്ടെന്നു് അമൂല്യമായ സ്വീകാര്യത കിട്ടിയേക്കാം അല്ലെങ്കിൽ അദ്ദേഹത്തിന്റെ സാമൂഹ്യ നിലപാടുകൾ നാടകീയമായി മെച്ചപ്പെടുത്തുവാൻ കഴിയും. എന്നാൽ അതിനായി, സ്വപ്നങ്ങൾ വലിയ ക്രമത്തിൽ വരണം.\nതക്കാളി സ്വപ്നം എന്താണ്? ജനപ്രിയ സ്വപ്നഗ്രന്ഥങ്ങളുടെ വ്യാഖ്യാനം\nസ്വപ്നത്തിലെ ഉരുളക്കിഴങ്ങ് ഡിഗ്രിംഗ്\nനിങ്ങൾ ഒരു സ്വപ്നത്തിൽ ഒരു എലിയുടെ കടിയേറ്റാൽ എന്താണ് പ്രതീക്ഷിക്കേണ്ടത്?\nഅവർ പരുക്കുകളെ മോഷ്ടിച്ചു: ഈ വ്യാഖ്യാനങ്ങൾ ഇതിനെ എങ്ങനെ വിശദീകരിക്കും?\nമാൾട്ടീസ് ബ്രീഡ് ഡോഗ്\nഒരു പല്ലുവേദന എങ്ങനെ നേരിടാം?\nക്രേണ് കഴുത്തുള്ള കാൻപാ\nഓറ്റ്സ്മൽ ക്ലിയൻസിംഗ് ഡൈറ്റ്\nഎന്റെ അമ്മായിയമ്മയോട് എങ്ങനെ ജീവിക്കാൻ സമാധാനമുണ്ട്?\nസെറം ന് രുചികരമായ പാൻകേക്കുകൾ: നേർത്ത കട്ടിയുള്ള പാൻകേക്കുകൾ മികച്ച പാചക\nവേനൽക്കാല ഷൂപ്പുകൾ - 2013\nതുകയല്ല ഉപയോഗിച്ച് ചുട്ടുപഴുത്ത കരിമീൻ\nവിശ്വസിക്കുക, പക്ഷേ പരിശോധിക്കുക ... ഇത് എങ്ങനെ അവസാനിപ്പിക്കാം?\nകണ്പീലികൾക്കായി മുടി പകരുന്നവ\nഈ വാഗ്ദാനം പാലിക്കാതെ പുരുഷന്മാർ എന്തു വാഗ്ദാനം ചെയ്തു?\nരാശിചിഹ്നം തേയിലത്തോട്ടത്തിന്റെ സ്വഭാവഗുണങ്ങൾ\nകോക്ക്ടൈൽ "സൈന്റ് ജെർമേൻ"


Sunday September 26th, 2021 - 5:37:pm\n'ഗ്ലാസിലെ നുരയും പ്ലേറ്റിലെ കറിയും'; അഡ്മിന് വിദേശത്തേക്ക് കടന്നു...\nPublished: Monday 16 July 2018 08:49:23 AM\nതിരുവനന്തപുരം : ഗ്ലാസിലെ നുരയും പ്ലേറ്റിലെ കറിയും (ജി.എന്.പി.സി) ഫെയ്സ്ബുക്ക് കൂട്ടായ്മയുടെ ഫെയ്സ്ബുക്ക് കൂട്ടായ്മയുടെ അഡ്മിനും തുടക്കക്കാരനുമായ നേമം കാരയ്ക്കാമണ്ഡപം ആമിവിളാകം സരസ് വീട്ടിൽ ടി.എൽ. അജിത്കുമാറാണ് പോലീസിനെയും എക്സൈസിനെയും വെട്ടിച്ച് വിദേശത്തേക്കു കടന്നു. മദ്യപാനത്തിനു പ്രോത്സാഹനം നല്‍കുന്ന തരത്തിലുളള പരസ്യപ്രചാരണം നടത്തുന്ന ഫെയ്സ്ബുക്ക് പോസ്റ്റുകളുടെ പേരിലാണ് പോലീസും എക്സൈസും, അഡ്മിനും ഭാര്യയ്ക്കുമെതിരേ കേസെടുത്തത്.\nകേരളത്തിലെ ഏറ്റവും വലിയ ഗ്രൂപ്പും ഇന്ത്യയിലെ ആറാമത്തെ ഗ്രൂപ്പും ലോകത്തിലെ ഏറ്റവും വലിയ സീക്രട്ട് ഗ്രൂപ്പുമാണ് ജി.എന്.പി.സി എന്ന് അജിത്കുമാര് വ്യക്തമാക്കിയിരുന്നു. ജി.എന്.പി.സി എന്ന കൂട്ടായ്മയ്ക്കു സ്വന്തമായി ലോഗോയും പുറത്തിറക്കിയിട്ടുണ്ട്. കൂടാതെ ജി.എന്.പി.സി കൂട്ടായ്മയിലെ അംഗങ്ങള്‍ക്ക് സംസ്ഥാനത്തെ ചില ബാറുകളിലും കള്ളുഷാപ്പുകളിലും പത്തു ശതമാനം വിലക്കുറവില് മദ്യം ലഭിക്കുന്നുണ്ടെന്ന് പോലീസ് രഹസ്യാന്വേഷണ വിഭാഗം കണ്ടെത്തിയിരുന്നു. ജി.എന്.പി.സിക്കെതിരേ പോലീസും എക്സൈസും പ്രത്യേകം കേസുകളാണ് രജിസ്റ്റര് ചെയ്തിരിക്കുന്നത്. അജിത്കുമാര് രാജ്യം വിട്ടതായി സൂചന ലഭിച്ചതിനെത്തുടര്‍ന്ന് പോലീസും എക്സൈസും എമിഗ്രേഷന് വിഭാഗങ്ങളില്‍നിന്ന് വിവരങ്ങള് ശേഖരിച്ചു.\nപോലീസും എക്സൈസും വളരെ ലാഘവത്തോടെയാണ് ഈ കേസ് കൈകാര്യം ചെയ്തതെന്ന ആക്ഷേപമുണ്ട്. ഒരു ഉന്നത പോലീസ് ഉദ്യോഗസ്ഥന് ഇതില് പങ്കുണ്ടെന്ന ആരോപണവും ശക്തമാണ്. വിദേശ മദ്യകമ്പനികളുമായി അടുത്ത ബന്ധമാണ് ജി.എന്.പി.സിക്കുളളതെന്ന് രഹസ്യാന്വേഷണ വിഭാഗം കണ്ടെത്തി.\nഇതിന്റെ അടിസ്ഥാനത്തില് അജിത്കുമാറിനു രാജ്യം വിടാനുളള സൗകര്യമൊരുക്കിക്കൊടുത്തതു പ്രമുഖ വിദേശ മദ്യകമ്പനികളാണെന്നാണ് എക്സൈസിന്റെ സംശയം. ഇതേത്തുടര്‍ന്ന് ആ കമ്പനിയിലെ പ്രമുഖരെ ചോദ്യം ചെയ്യാനുളള ഒരുക്കത്തിലാണ് എക്സൈസും പോലീസും.\nഅഡ്മിന് അജിത്കുമാറിന്റെ ഭാര്യ വിനിതയ്ക്കെതിരേ എക്സൈസ് കേസെടുത്തിട്ടുണ്ട്. മദ്യവില്‍പനയ്ക്കു പ്രോത്സാഹനം നല്‍കുന്നതരത്തില് കുട്ടികളെ ഉപയോഗിച്ചതിന് ജുവനൈല് ജസ്റ്റിസ് ആക്ട് 78, ശവക്കല്ലറയുടെ പുറത്തിരുന്നു മദ്യപിച്ച് മതസ്പര്‍ധയും ലഹളയും ഉണ്ടാക്കുകയെന്ന ലക്ഷത്തോടെ പ്രവര്‍ത്തിച്ചതിനു ഇന്ത്യന് ശിക്ഷാനിയമം 153, പൊതുസ്ഥലത്തുളള മദ്യപാനത്തിനു കേരള അബ്കാരി വകുപ്പ് എന്നിവ ചുമത്തിയാണ് ഇയാള്‍ക്കും ഭാര്യയ്ക്കുമെതിരേ കേസെടുത്തത്.\nപ്രതി രക്ഷപ്പെടുന്ന സാഹചര്യം ഒഴിവാക്കാൻ പോലീസിന് കഴിഞ്ഞില്ലെന്നും വിമർശനമുണ്ട്. അക്കൗണ്ട് മരവിപ്പിക്കണമെന്നുകാണിച്ച് ഫെയ്സ്ബുക്ക് അധികൃതർക്ക് കത്തുനൽകിയതും കാര്യമായ മുന്നൊരുക്കങ്ങളില്ലാതെയാണ്. ഇൗ അപേക്ഷ ഫെയ്സ്‌ബുക്ക് അധികൃതർ നിരസിക്കുകയും ചെയ്തിരുന്നു\nRead more topics: facebook, malayalam, group, gnpc,\ngnpc admin tn Ajith Kumar videshathu kadannu


ആവി പിടിക്കുമ്പോള് — Vikaspedia\nഅഞ്ചു മിനിറ്റില് കൂടുതല് സമയം തുടര്‍ച്ചയായി ആവി പിടിക്കരുത്. കണ്ണിനു മുകളില് ആവി ഏല്‍ക്കാതെ സൂക്ഷിക്കണം. നനഞ്ഞ തുണിയോ മറ്റോ വെച്ച് കണ്ണു മറക്കാം. തലവേദനക്ക് ഉപയോഗിക്കുന്ന ബാമുകളൊന്നും ആവി പിടിക്കാനുള്ള വെള്ളത്തില് കലര്‍ത്തരുത്. തുളസിയിലയോ യൂക്കാലി തൈലമോ ഉപയോഗിക്കാം.തൃത്താവ്, ഇഞ്ചിപ്പുല്ല്, രാമച്ചം, പനിക്കൂര്‍ക്ക എന്നിവയും ഉപയോഗിക്കാം.\nവേപ്പറൈസറുകള് ഉപയോഗിക്കുമ്ബോള് സ്വിച്ച് ഓഫ് ചെയ്തു മാത്രം തുറക്കുകയോ വെള്ളമൊഴിക്കുകയോ ചെയ്യുക.\nഉറച്ച പ്രതലത്തില് വെച്ചു വേണം വേപ്പറൈസറുകള് ഉപയോഗിക്കാന്. ഉപ്പോ മറ്റു കഠിന ജലമോ വേപ്പറൈസറില് ഉപയോഗിക്കരുത്.


കറിവേപ്പില തഴച്ചു വളരാന് |Curry Plant Veedu| Veed |Homestyle |Manoramaonline| Manoramanews\nവിഷമടിച്ച കറിവേപ്പില വാങ്ങണോ? വീട്ടിൽ ഇനി കറിവേപ്പ് തഴച്ചു വളരും!\nമനോരമ ലേഖകൻ August 16, 2020 05:24 PM IST\nഒരു വീട്ടില് ഏറ്റവും ആവശ്യമായ ചെടിയാണ് കറിവേപ്പ്. പ്രത്യകിച്ചു കേരളത്തിലെ വീട്ടമ്മമാര്‍ക്ക് കറിവേപ്പില ഏറ്റവും അത്യാവശ്യമായ ഒന്നാണ്. എങ്കിലും ഒരു കറിവേപ്പ് വളർത്തിയെടുക്കുക എന്നത് ഒരല്‍പം കഠിനമായ ജോലിയാണ്. പെട്ടെന്ന് എവിടെയും തഴച്ചു വളരാത്ത സസ്യമാണ് കറിവേപ്പ്. കാശു കൊടുത്ത് മാർക്കറ്റിൽ നിന്നും വാങ്ങുന്ന കറിവേപ്പിലയിൽ മാരകമായ കീടനാശിനികളുടെ സാന്നിധ്യം കണ്ടെത്തിയിട്ടുണ്ട്. അതിനാല് വീട്ടില് തന്നെ ഒരു കറിവേപ്പ് വയ്ക്കുകയാണ് ഏറ്റവും നല്ലത്. കറിവേപ്പ് നന്നായി തഴച്ചു വളരാന് ചില പൊടിക്കൈകൾ ഇതാ :\nകറിവേപ്പ് വയ്ക്കുന്നവര്‍ക്ക് പലപ്പോഴും തലവേദന ഉണ്ടാക്കുന്ന ഒരു പ്രശ്‌നമാണ് കീടങ്ങളുടെ ആക്രമണം. ഇല മുറിഞ്ഞ് പോവുക, ഇലകളില് നിറം മാറ്റം സംഭവിക്കുക, പുതിയ മുള പൊട്ടാതിരിക്കുക എന്നിവയെല്ലാം കറിവേപ്പിന്റെ വളര്‍ച്ചയെ പ്രതികൂലമായി ബാധിക്കുന്ന പ്രശ്നങ്ങളാണ്. ഇതിനു പുളിച്ച കഞ്ഞിവെള്ളം നല്ലൊരു പ്രതിവിധിയാണ്. പുളിച്ച കഞ്ഞിവെള്ളത്തില് ഇരട്ടി വെള്ളം ചേര്‍ത്ത് കറിവേപ്പിനു മുകളില് തളിക്കുന്നത് കീടങ്ങളുടെ ആക്രമണത്തില് നിന്ന് കറിവേപ്പിനെ പ്രതിരോധിക്കും. കഞ്ഞിവെള്ളം തളിരിലകള് വളരാനും സഹായിക്കും.\nഒരിക്കലും കറിവേപ്പിനു താഴെ വെള്ളം കെട്ടിക്കിടക്കാന് സമ്മതിക്കരുത്. ഈര്‍പ്പം അത്യാവശ്യമാണെങ്കിലും വെള്ളം കെട്ടിക്കിടക്കുന്നത് വേര് അഴുകാന് കാരണമാകുന്നു. ഇത് മൂടോടെ കറിവേപ്പ് നശിച്ച് പോവുന്നതിന് കാരണമാകുന്നു. കറിവേപ്പ് വളര്‍ത്തുമ്പോള് അതിനു ചുവട്ടില് ചാരം ഇടുന്നത് ശ്രദ്ധിച്ചിട്ടുണ്ടോ? ഇലകളിലുണ്ടാകുന്ന കുത്തുകളും നിറം മാറ്റവും ഇല്ലാതാക്കുന്നതിനും നല്ല ആരോഗ്യമുള്ള ഇലകള് ലഭിക്കുന്നതിനും ചാരം വിതറുന്നത് നല്ലതാണ്.\nകറിവേപ്പില പറിച്ചെടുക്കുന്നതിലും ഒരു രീതിയുണ്ട്. കറിവേപ്പിന്റെ ഇല മാത്രമായി പറിച്ചെടുക്കാതെ തണ്ടോടു കൂടിയായിരിക്കണം പറിച്ചെടുക്കേണ്ടത്. ഇത് പുതിയ ശിഖരങ്ങള് പറിച്ചെടുത്ത ഭാഗത്ത് ഉണ്ടാവാന് കാരണമാകുന്നു. തണ്ടോടെ ഇലകള് പറിക്കുമ്പോള് ചെടി അധികം ഉയരത്തില് വളരുകയും ചെയ്യില്ല.\nകറിവേപ്പിന് പച്ചച്ചാണകവും കടലപ്പിണ്ണാക്കും മിക്സ് ചെയ്ത് വേരിനു ചുറ്റും ഒഴിച്ച് കൊടുക്കുന്നത് നല്ലതാണ്. കറിവേപ്പില് പുതിയ ഇലകള് വളരാന് ഇത് സഹായിക്കും.\nEnglish Summary- Curry Leaf Plant Growing Tips; Vegetable Garden


ദിലീപ് ഒരു മണ്ടൻ അല്ല. തുറന്നു പറച്ചിലുമായി മഹേഷ് രംഗത്ത്. - Heal Of News\nദിലീപ് ഒരു മണ്ടൻ അല്ല. തുറന്നു പറച്ചിലുമായി മഹേഷ് രംഗത്ത്.\nസിനിമയ്ക്ക് അകത്തായാലും പുറത്തായാലും ജനപ്രിയ നായകനെ നടി ആക്ര മി ക്കപ്പെട്ട കേസിൽ വിമർശിക്കുന്നവരും സപ്പോർട്ട് ചെയ്യുന്നവരും നിരവധിയാണ്. മലയാളത്തിൽ ഇന്നും പകരം വയ്ക്കാനില്ലാത്ത നടനാണ് ദിലീപ്. ദിലീപിന്റെ മാർക്കറ്റ് വാല്യൂ അറിയുന്ന സിനിമാതാരങ്ങൾക്ക് അദ്ദേഹം ഒരിക്കലും നടിയെ ആക്ര മിച്ച കേസിൽ പങ്കാളിയാകും എന്ന് വിശ്വസിക്കാൻ കഴിയില്ല. അതു കൊണ്ടു തന്നെ ആളുകൾക്ക് ദിലീപിനെ എങ്ങനെ കമ്പ്ലീറ്റ് വെറുക്കാനും ഇതിൽ കുറ്റപ്പെടുത്താനും സാധിക്കില്ല.\nഎന്നാൽ ഇങ്ങനെയൊരു കേ സ് ആയതുകൊണ്ട് തന്നെ ദിലീപിനെ പരസ്യമായി സപ്പോർട്ട് ചെയ്താൽ പ്രതികരിക്കാനോ കഴിയാത്ത സാഹചര്യത്തിലാണ് പല നടീനടന്മാരും. എന്നാൽ ദിലീപിനെ കുറിച്ച് നടൻ മഹേഷ് പല അഭിമുഖങ്ങളിലും തുറന്നു പറഞ്ഞിട്ടുണ്ട്. ദിലീപ് ഒരിക്കലും മണ്ടത്തരം കാണിക്കുന്ന ഒരാളല്ല. വിധി വരുമ്പോൾ അവസാനം ഞാൻ പറഞ്ഞത് സത്യമാണ് എന്ന് നിങ്ങൾക്ക് മനസ്സിലാകും എന്ന് മഹേഷ് ഉറപ്പിച്ചു പറയുന്നു.\nതനിക്ക് വളരെക്കാലമായി ദിലീപിനെ അറിയാമെന്നും ഒരു മാസത്തോളം കേ സിനു പിന്നാലെ നടന്നേ എന്തൊക്കെയാണ് യാഥാർത്ഥ്യമെന്ന് ഇരുവരുടേയും ഭാഗത്തുനിന്നും കേട്ട ശേഷമാണ് താൻ ഇത്തരത്തിൽ എല്ലാം തുറന്നു പറയുന്നത് എന്ന് മഹേഷ് പറഞ്ഞിരുന്നു. ദിലീപിനെ ഈ വിഷയത്തിലേക്ക് കരുതിക്കൂട്ടി ആണ് ഉൾപ്പെടുത്തിയതെന്നും മഹേഷ് പറയുന്നു. താൻ പറയുന്നത് എല്ലാം മനസ്സിലാകുന്ന ഒരു നിമിഷം വരും എന്നുമാണ് പറയുന്നത്.


ഫൈസർ വാക്‌സിന്റെ അടിയന്തിര ഉപയോഗത്തിന് ലോകാരോഗ്യ സംഘടനയുടെ അനുമതി – Dubai Vartha\nകൊറോണയുടെ പശ്ചാത്തലത്തിൽ വികസിപ്പിച്ചെടുത്ത ഫൈസർ വാക്‌സിന്റെ അടിയന്തിര ഉപയോഗത്തിന് അനുമതി നൽകി ലോകാരോഗ്യ സംഘടന. അനുമതി ലഭിച്ച സാഹചര്യത്തിൽ സാമ്പത്തികമായി പിന്നോക്കം നിൽക്കുന്ന രാജ്യങ്ങളിൽ ഉടൻ വാക്‌സിൻ ലഭ്യമാകും. നിലവിൽ യൂറോപ്യൻ രാജ്യങ്ങളിലും, വടക്കേ അമേരിക്കയിലും വാക്‌സിൻ ഉപയോഗിക്കാൻ അനുമതിയുണ്ട്.\nവാക്‌സിനുകളുടെയും, മറ്റ് മരുന്നുകളുടെയും ഉപയോഗത്തിനുള്ള അനുമതി നൽകാൻ ഓരോ രാജ്യങ്ങളിലും ഡ്രഗ് റഗുലേറ്ററി ഏജൻസികൾക്കാണ് അധികാരം. എന്നാൽ ദരിദ്ര രാജ്യങ്ങളിൽ ഇതുമായി ബന്ധപ്പെട്ട തീരുമാനമെടുക്കുക ലോകാരോഗ്യ സംഘടനയാണ്.\nസാമ്പത്തികമായി പിന്നോക്കം നിൽക്കുന്ന രാജ്യങ്ങൾക്ക് എത്രയും വേഗം വാക്‌സിൻ വിതരണം നടപ്പിലാക്കുന്നതിന് വേണ്ടിയാണ് അനുമതി നൽകിയതെന്ന് ലോകാരോഗ്യ സംഘടന അഭിപ്രായപ്പെട്ടു. ഫൈസറിന് ഇതിനോടകം തന്നെ ബ്രിട്ടൺ, അമേരിക്ക, എന്നീ രാജ്യങ്ങളും യൂറോപ്യൻ യൂണിയനും അനുമതി നൽകി. വാക്സിന് സാധുത നൽകാൻ സംഘടന മുന്നോട്ടുവെച്ച മാനദണ്ഡങ്ങൾ ഫൈസർ-ബയോൺടെക് പാലിച്ചിട്ടുള്ളതിനാലാണ് രാജ്യങ്ങൾ അടിയന്തിര ഉപയോഗത്തിന് അനുമതി നൽകിയതെന്നും ലോകാരോഗ്യ സംഘടന വ്യക്തമാക്കി.\nഅബുദാബിയിൽ ഇന്ന് മുതൽ പുതിയ റഡാറുകൾ നിയമലംഘനങ്ങൾ കണ്ടെത്തും ; നാളെ മുതൽ ഡാർബ് ടോൾ സംവിധാനം നിലവിൽ വരും\nബ്രിട്ടൻ്റെ നിർദേശപ്രകാരം ജനനതീയതി ഉൾപ്പെടെയുള്ള വിവരങ്ങൾ ചേർത്തുള്ള പുതിയ വാക്സിനേഷൻ സർട്ടിഫിക്കറ്റൊരുക്കാൻ ഇന്ത്യ


പുരുഷ ടീമിനും ഒരുപടി മേലെ വനിതകൾ!! ബാഴ്സലോണ ചാമ്പ്യൻസ് ലീഗ് സെമി ഫൈനലിൽ!! | Fanport | Champions League News Malayalam\nSunday, Jan 17, 2021 06:21 PM\nHome Football Champions League പുരുഷ ടീമിനും ഒരുപടി മേലെ വനിതകൾ!! ബാഴ്സലോണ ചാമ്പ്യൻസ് ലീഗ് സെമി ഫൈനലിൽ!!\nപുരുഷ ടീമിനും ഒരുപടി മേലെ വനിതകൾ!! ബാഴ്സലോണ ചാമ്പ്യൻസ് ലീഗ് സെമി ഫൈനലിൽ!!\nAugust 22, 2020 - 12:52 AM\nബാഴ്സലോണയുടെ പുരുഷ ടീമിന് ചാമ്പ്യൻസ് ലീഗിൽ ക്വാർട്ടറിൽ കാലിടറി എങ്കിൽ അത് വനിതാ ടീമിന് സംഭവിച്ചില്ല. ബാഴ്സലോണ വനിതകൾ ചാമ്പ്യൻസ് ലീഗിന്റെ സെമി ഫൈനലിലേക്ക് കടന്നിരിക്കുകയാണ്. ഇന്ന് നടന്ന ക്വാർട്ടറിൽ സ്പെയിനിലെ തന്നെ വലിയ ശക്തികളായ അത്ലറ്റിക്കോ മാഡ്രിഡിനെ ആണ് ബാഴ്സലോണ പരാജയപ്പെടുത്തിയത്. മറുപടിയില്ലാത്ത ഒരു ഗോളിനായിരുന്നു ബാഴ്സലോണയുടെ വിജയം.\nഒപ്പത്തിനൊപ്പം നിന്ന് പോരാട്ടം കണ്ട മത്സരത്തിൽ 80ആം മിനുട്ടിലാണ് ബാഴ്സലോണ നിർണായകമായ ഗോൾ നേടിയത്. ഫ്രഞ്ച് താരം ഹെയ്ര ഹമ്ര്റയുടെ ബൂട്ടിൽ നിന്നായിരുന്നു ഗോൾ. കൊറോണ ആയതിനാൽ ഒറ്റ നോക്കൗട്ട് മത്സരമായാണ് ക്വാർട്ടർ മുതൽ ഉള്ള പോരാട്ടം നടക്കുന്നത്. സെമി ഫൈനലിൽ വോൾവ്സ്ബർഗിനെയാകും ബാഴ്സലോണ നേരിടുക. ഗ്ലാസ്കോ സിറ്റിയെ 9-1 എന്ന സ്കോറിന് തോല്പ്പിച്ചാണ് വോൾവ്സ്ബർഗ് സെമിയിലെത്തിയത്.\nPrevious articleസന്ദേശ് ജിങ്കന് അർജുനാ അവാർഡ്\nNext articleയൂറോപ്പ സെവിയ്യക്ക് അല്ലാതെ പിന്നെ ആർക്ക്!! ഇന്ററിനെ വീഴ്ത്തി യൂറോപ്പയുടെ ആറാം തമ്പുരാൻ!!


കൈക്കൂലിക്കേസിൽ ഏഴ് വർഷം കഠിന തടവിനു ശിക്ഷിക്കപ്പെട്ട മുന് സബ് രജിസ്ട്രാർ കോടതി മുറിയിൽ ശിക്ഷ വിധി കേട്ട് തളർന്നു വീണു.\nHome/News/Kerala/കൈക്കൂലിക്കേസിൽ ഏഴ് വർഷം കഠിന തടവിനു ശിക്ഷിക്കപ്പെട്ട മുന് സബ് രജിസ്ട്രാർ കോടതി മുറിയിൽ ശിക്ഷ വിധി കേട്ട് തളർന്നു വീണു.\nNews DeskJun 26, 2020, 04:02 pm IST\nകൈക്കൂലിക്കേസിൽ ശിക്ഷിക്കപ്പെട്ട ചേവായൂർ സബ് രജിസ്ട്രാറായിരുന്ന പി.കെ.ബീനയാണ് കോഴിക്കോട് വിജിലൻസ് കോടതി മുറിയിൽ തനിക്കുള്ള ശിക്ഷ അറിഞ്ഞു കുഴഞ്ഞു വീണത്. കൈക്കൂലി വാങ്ങിയതിന് ഏഴ് വർഷം കഠിന തടവും,അഞ്ച് ലക്ഷത്തി അയ്യായിരം രൂപ പിഴയുമാന് ബീനക്ക് കോടതി ശിക്ഷ വിധിച്ചത്.\n2014 ലാണ് ചേവായൂർ സ്വദേശി ഭാസ്ക്കരൻ നായരിൽ നിന്ന് ബീന അയ്യായിരം രൂപ കൈക്കൂലി വാങ്ങിയത്. ആധാരമെഴുത്തുകാരനും റിട്ട. വില്ലേജ് ഓഫീസറുമായ ഭാസ്‌കരന് നായരോട് ആധാരത്തിലെ പ്രശ്നങ്ങള് പരിഹരിക്കാന് ബീന പണം ആവശ്യപ്പെടുകയായിരുന്നു.\nസബ് രജിസ്ട്രാര് ആവശ്യപ്പെട്ട പണംനല്‍കുന്നതിന് സമ്മതിച്ച ഭാസ്‌കരന് വിവരം വിജിലന്‍സില് അറിയിച്ചു. ബീനയ്ക്ക് നല്‍കാന് വിജിലന്‍സ് ഫിനോഫ്ത്തലിന് പുരട്ടിയ ആയിരത്തിന്റെ അഞ്ചുനോട്ടുകള് ഭാസ്കരന് നല്‍കി. വിജിലന്‍സ് ഡി.വൈ.എസ്.പി പ്രേംദാസിന്‍റെ നേതൃത്വത്തില് ഓഫീസിലെത്തിയ വിജിലന്‍സ് സംഘം നടത്തിയ പരിശോധനയില് സബ് രജിസ്ട്രാറുടെ കൈയില് ഫിനാഫ്ത്തലിന്റെ സാന്നിധ്യം കണ്ടെത്തുകയായിരുന്നു. എന്നാല് കൈക്കൂലി വാങ്ങിയിട്ടില്ലെന്ന നിലപാടില് ബീന ഉറച്ചു നിന്നു. എന്നാൽ വിജിലന്‍സ് ഉദ്യോഗസ്ഥര് ഓഫീസില് നടത്തിയ തിരച്ചിലില് റെക്കോര്‍ഡ് റൂമില് രജിസ്റ്ററുകള്‍ക്കിടയില് നിന്ന് വിജിലൻസ് നൽകിയ പണം തുടർന്ന് കണ്ടെത്തുകയായിരുന്നു.\nകൈക്കൂലി വാങ്ങിയതിന് ബീനക്ക് ഏഴുവര്ഷവും, പണം ആവശ്യപ്പെട്ടതിന് നാലും വർഷവുമാണ് ശിക്ഷ ലഭിച്ചത്. രണ്ടിലുമായി ഏഴ് വർഷത്തെ കഠിന തടവാണ് ജഡ്ജി കെ.വി.ജയകുമാർ വിധിക്കുന്നത്. വിധി കേട്ട് തളർന്നുവീണ ബീനയെ പ്രാഥമിക ശുശ്രൂഷക്ക് ശേഷം ക്വറന്‍റീന് കേന്ദ്രത്തിലേക്ക് മാറ്റുകയായിരുന്നു. പബ്ലിക്ക് പ്രോസിക്യൂട്ടർ ബി ശശി വാദി ഭാഗത്തിനായി ഹാജരായി. അനധികൃത സ്വത്ത് സമ്പാദനക്കേസിലും ബീനക്കെതിരെ വിജിലൻസ് അന്വേഷണം നടക്കുകയാണ്.


റയലിന്‍റെ വല കാക്കാൻ ഇനി തിബോ കോർട്ടോ; ആറു വർഷത്തെ കരാറിൽ ഒപ്പിട്ടു - Chayakkada News\nറയലിന്‍റെ വല കാക്കാൻ ഇനി തിബോ കോർട്ടോ; ആറു വർഷത്തെ കരാറിൽ ഒപ്പിട്ടു\nമാഡ്രിഡ്: ബെൽജിയം ഗോൾകീപ്പർ തിബോ കോർട്ടോ ഇനി റയൽ മാഡ്രിഡിന്‍റെ ഗോൾവല കാക്കും. ചെൽസിയിൽനിന്ന് ആറു വർഷത്തെ കരാറിന് കോർട്ടോയെ റയൽ സ്വന്തമാക്കി. ഏകദേശം 279 കോടി രൂപയും ക്രൊയേഷ്യയുടെ മധ്യനിരതാരം മാത്യോ കൊവാസിച്ചിനേയും നൽകിയാണ് റയൽ കോർട്ടോയെ തട്ടകത്തിലെത്തിച്ചത്. ഒരു വർഷത്തേക്ക് വായ്പാ അടിസ്ഥാനത്തിലാണ് കൊവാസിച്ച് ചെൽസിയിൽ കളിക്കുക.\nകോർട്ടോ റയലിൽ എത്തുന്നതോടെ ഇപ്പോഴത്തെ ഗോൾകീപ്പർ കെയ്ലർ നവാസ് രണ്ടാം നന്പർ ഗോൾകീപ്പറാകും. നേരത്തെ തന്നെ കോർട്ടോ ചെൽസി വിടാനുള്ള സന്നദ്ധത അറിയിച്ചിരുന്നു. റയൽ മാഡ്രിഡിലേക്ക് പോകാൻ കോർട്ടോ പരിശീലനം മുടക്കുകവരെ ചെയ്തു. തുടർന്ന് അത്ലറ്റിക് ബിൽബാവോയുടെ സ്പാനിഷ് ഗോൾകീപ്പർ കെപ്പ അറിസാബെലാഗയെ റിക്കാർഡ് തുകയ്ക്ക് ചെൽസി സ്വന്തം തട്ടകത്തിലെത്തിച്ചു.\n2011-ൽ കോർട്ടോ ചെൽസിയിലെത്തിയെങ്കിലും ആദ്യ മൂന്ന് സീസണിൽ വായ്പാ അടിസ്ഥാനത്തിൽ അത്ലറ്റിക്കോ മാഡ്രിഡിനായിരുന്നു കളിച്ചത്. പിന്നീട് ചെൽസിയുടെ ഒന്നാം നന്പർ ഗോൾകീപ്പറായി. ചെൽസിക്കായി 126 മത്സരങ്ങളും അത്ലറ്റിക്കോ മാഡ്രിഡിനായി 111 മത്സരങ്ങളും കളിച്ചിട്ടുണ്ട്. ലോകകപ്പിൽ ബെൽജിയത്തിനായി മികച്ച പ്രകടനമാണ് താരം പുറത്തെടുത്തത്.


പ്ലസ് വണ് അപേക്ഷ; അറിയേണ്ടതെല്ലാം.. • Suprabhaatham\nപ്ലസ് വണ് അപേക്ഷ; അറിയേണ്ടതെല്ലാം..\nപ്ലസ് വണ് അപേക്ഷ ഒമ്പത് മുതല് ഓണ്‍ലൈനായി മാത്രം\nപുനര്‍മൂല്യനിര്‍ണയത്തിന് പേപ്പര് ഒന്നിന് 400 രൂപ, ഫോട്ടോകോപ്പിക്ക് 200 രൂപ\nMay 5, 2018 | 9:18 pm IST\nകോഴിക്കോട്: എസ്.എസ്.എല്.സി പരീക്ഷയുടെ ഉത്തരക്കടലാസുകളുടെ പുനര്‍മൂല്യനിര്‍ണയത്തിനുള്ള അപേക്ഷ ക്ഷണിച്ചു. പുനര്‍മൂല്യനിര്‍ണയത്തിനും ഫോട്ടോകോപ്പി, സ്‌ക്രൂട്ടിണി (സൂക്ഷ്മ പരിശോധന) എന്നിവക്കു ഓണ്‍ലൈന് അപേക്ഷകളാണ് സമര്‍പ്പിക്കേണ്ടത്. www.keralapareekshabhavan.in ല്5മുതല് 10 വരെ ഉച്ചക്ക് ഒരു മണി വരെ SSLC 2018 Revaluation/Photocopy/Scrutiny applications എന്ന ലിങ്കിലൂടെയാണ് രജിസ്റ്റര് ചെയ്യേണ്ടത്. രജിസ്‌ട്രേഷന് നടത്തിയതിന്റെ പ്രിന്റൗട്ടും അപേക്ഷാഫീസും പരീക്ഷ എഴുതിയ സെന്ററിലെ പ്രഥമാധ്യാപകന് മെയ് 10ന് വൈകുന്നേരം നാലു മണിക്ക് മുമ്പ് സമര്‍പ്പിക്കണം.\nഉത്തരക്കടലാസുകളുടെ പുനര്‍മൂല്യനിര്‍ണയത്തിന് പേപ്പര് ഒന്നിന് 400 രൂപ, ഫോട്ടോകോപ്പിക്ക് 200 രൂപ, സ്‌ക്രൂട്ടിണിക്ക് 50 രൂപ എന്ന നിരക്കിലാണ് ഫീസ് അടക്കേണ്ടത്. പുനര്‍മൂല്യനിര്‍ണയത്തിന് അപേക്ഷിക്കുന്ന പേപ്പറുകളുടെ സ്‌ക്രൂട്ടിണിക്കുവേണ്ടി പ്രത്യേകം അപേക്ഷ രജിസ്റ്റര് ചെയ്യേണ്ടതില്ല. ഐ.ടി വിഷയത്തിന് പുനര്‍മൂല്യനിര്‍ണയം, ഫോട്ടോകോപ്പി, സ്‌ക്രൂട്ടിണി എന്നിവ ഉണ്ടായിരിക്കുന്നതല്ല. പ്രഥമാധ്യാപകര് അപേക്ഷയുടെ പ്രിന്റൗട്ട് ഓണ്‍ലൈനില് വെരിഫൈ ചെയ്ത ശേഷമാണ് ഫീസ് പണമായി സ്വീകരിച്ചു രസീത് നല്‍കുക. മെയ് 10ന് ശേഷം ലഭിക്കുന്നവ സ്വീകരിക്കുന്നതല്ല.\nപുനര്‍മൂല്യനിര്‍ണയം നടത്തിയതിനെ തുടര്‍ന്ന് ഉയര്‍ന്ന ഗ്രേഡ് ലഭിച്ചാല് ആ പേപ്പറിന് അടച്ച ഫീസ് പരീക്ഷാര്‍ഥിക്ക് തിരികെ നല്‍കുന്നതാണ്. ഉത്തരക്കടലാസിന്റെ ഫോട്ടോകോപ്പി ലഭിച്ചതിനു ശേഷം പുനര്‍മൂല്യനിര്‍ണയത്തിന് അപേക്ഷിക്കുവാന് അര്‍ഹതയില്ല. എന്നാല് മൂല്യനിര്‍ണയം ചെയ്യാത്ത ഉത്തരങ്ങള് സ്‌കോറുകള് കൂട്ടിയതിലുള്ള പിശകുകള് എന്നിവ ശ്രദ്ധയില്‍പെട്ടാല് അതു പരിഹരിച്ചു കിട്ടുന്നതിന് പരീക്ഷാഭവന് സെക്രട്ടറിക്ക് അപേക്ഷ നല്‍കാവുന്നതാണ്. പ്ലസ് വണ് ഏകജാലക പ്രവേശന അപ്‌ഡേറ്റുകള്‍ക്കായി http://bit.ly/singlewindow2018 ലിങ്കാണ് സന്ദര്‍ശിക്കേണ്ടത്.\nഈ തിയ്യതികള് മറക്കണ്ട…\nഅപേക്ഷ സ്വീകരണം: മേയ് ഒമ്പത് മുതല്\nഅവസാന തിയ്യതി: മേയ് 18\nട്രയല് അലോട്ട്‌മെന്റ്: മേയ് 25\nഒന്നാം അലോട്ട്‌മെന്റ് : ജൂണ് ഒന്ന്\nരണ്ടാം അലോട്ട്‌മെന്റ് : ജൂണ് 11\nപ്ലസ് വണ് ക്ലാസ് ആരംഭം: ജൂണ് 13\nപ്രവേശനം അവസാനിപ്പിക്കുന്നത് : ജൂലായ് 19.\nസര്‍ട്ടിഫിക്കറ്റില് തെറ്റുകള് തിരുത്താനവസരം\nകോഴിക്കോട്: എസ്.എസ്.എല്.സി സര്‍ട്ടിഫിക്കറ്റ് ഇത്തവണ മുതല് അച്ചടിക്കുന്നതിന് മുന്‍പ് കുട്ടികള്‍ക്ക് പരിശോധിച്ച് തെറ്റുകള് തിരുത്താം. എസ്.എസ്.എല്.സി രജിസ്റ്റര് നമ്പരും ജനന തിയ്യതിയും നല്‍കി വെബ് സൈറ്റില് പരിശോധിക്കുക. തെറ്റുണ്ടെങ്കില് സ്‌കൂളില്‍ല് അപേക്ഷ കൊടുക്കണം. സ്‌കൂളില് നിന്നും ഈ വിവരം പരീക്ഷാ ഭവന് കൈമാറി തിരുത്തല് വരുത്തും. മെയ് 15 വരെ ഇതിനവസരമുണ്ട്. തിങ്കളാഴ്ച മുതല് വെബ്‌സൈറ്റില് ഇതിനുള്ള സൗകര്യമുണ്ടാകും.\nബോണസ് പോയിന്റിന് അര്‍ഹതയുള്ള വിഭാഗങ്ങള്\nകൃത്യനിര്‍വഹണത്തിനിടയില് മരണമടഞ്ഞ ജവാന്‍മാരുടെ മക്കള്‍ക്ക് (നിയമപരമായി അവര് ദത്തെടുത്ത മക്കള്‍ക്കും ഈ ആനുകൂല്യത്തിനര്‍ഹതയുണ്ട്) – 5\nജവാന്‍മാരുടെയും എക്‌സ് സര്‍വീസുകാരുടെയും (ആര്‍മി/നേവി/എയര്‍ഫോഴ്‌സ് മുതലായവ മാത്രം) മക്കള്‍ക്ക്/നിയമപരമായി അവര് ദത്തെടുത്ത മക്കള്‍ക്ക് – 3\nഎന്.സി.സി (75 ശതമാനത്തില് കുറയാത്ത ഹാജര് കേഡറ്റിനുണ്ടെന്ന സര്‍ട്ടിഫിക്കറ്റ് ഹാജരാക്കിയിരിക്കണം)/സ്‌കൗട്ട് ആന്റ് ഗൈഡ് (രാഷ്ട്രപതി പുരസ്‌കാര്/രാജ്യപുരസ്‌കാര് നേടിയവര്‍ക്ക് മാത്രം)/നീന്തല് അറിവ് (അപേക്ഷകന് താമസിക്കുന്ന കോര്‍പറേഷന്/മുനിസിപ്പാലിറ്റി/ഗ്രാമപഞ്ചായത്ത് സ്‌പോര്‍ട്‌സ് കൗണ്‍സിലിന്റെ സര്‍ട്ടിഫിക്കറ്റ് ഹാജരാക്കിയിരിക്കണം)/സ്റ്റുഡന്റ് പൊലിസ് കേഡറ്റുകള് GO(No) 214/2012/Home dated 04/08/2012 വിവക്ഷിച്ചമാതിരി.) – 2\nഅതേ സ്‌കൂളിലെ വിദ്യാര്‍ത്ഥി – 2\nഅതേ ഗ്രാമപഞ്ചായത്ത്/മുനിസിപ്പാലിറ്റി/കോര്‍പറേഷന് – 2\nഅതേ താലൂക്ക് – 1\nഗവ./എയ്ഡഡ് ഹയര് സെക്കന്‍ഡറി സ്‌കൂളുകളില്ലാത്ത ഗ്രാമപഞ്ചായത്തിലെ വിദ്യാര്‍ത്ഥികള്‍ക്ക് അതേ താലൂക്കിലെ മറ്റ് സ്‌കൂളുകളില് നല്‍കുന്ന ഗ്രേഡ് പോയിന്റ് – 2\nകേരള സംസ്ഥാന ബോര്‍ഡ് നടത്തുന്ന പൊതുപരീക്ഷയില് എസ്.എസ്.എല്.സി (കേരള സിലബസ്) യോഗ്യത നേടുന്നവര് – 3


947. Urban Legend (1998) – Sidy'z World Of Cinema…🎬🎥\n947. Urban Legend (1998)\nപല നാട്ടിലും പല പേരുകളിലും അർബൻ ലെജന്റ്സ് ഉണ്ട്. ബൂഗി മാൻ, കൊക്കാച്ചി എന്നൊക്കെ നമ്മൾ ചെറുപ്പത്തിൽ കുറേ കേട്ടിട്ടില്ലേ… സാങ്കല്പികമായ ഇവയെ അന്ധമായി വിശ്വസിക്കുന്നവർ ഉണ്ട്. ഭയം എന്ന വികാരം മനസ്സിൽ ഉള്ളപ്പോൾ നന്നായി ഒരു പേടിപ്പെടുത്താൻ ഇവ തന്നെ ധാരാളം. ഈ സാങ്കൽപ്പിക അപകടങ്ങൾ യഥാർത്ഥത്തിൽ സംഭവിക്കാൻ തുടങ്ങിയാൽ?\nMovie – Urban Legend (1998)\nGenre – Slasher, Thriller\nഒരു യൂണിവേഴ്സിറ്റിയിലെ വിദ്യാർത്ഥികൾ ഒന്നിനു പിറകെ ഒന്നായി കൊല്ലപ്പെടുന്നു. കൊലപാതകി കൃത്യമായി ഫോളോ ചെയ്യുന്ന ഒരേ കാര്യം എന്തെന്നാൽ ഓരോ കൊലപാതകങ്ങളും ഓരോ അർബൻ ലെജൻഡ് സങ്കല്പം പോലെയാണ് നടത്തുന്നത്. സംശയം ഒരാളുടെയോ രണ്ടാളുടെയോ നേർക്കല്ല, സ്‌ക്രീനിൽ വരുന്ന എല്ലാവരോടും തന്നെ തോന്നുന്നു. മരണങ്ങൾ വർദ്ധിച്ചു വരുന്നതോടെ ഭയവും മുറുകുന്നു.\n2003 ൽ റിലീസായ വിസിൽ എന്നൊരു തമിഴ് സിനിമയുണ്ട്. തീയേറ്ററിൽ അത്ര വലിയ വിജയം ആയില്ല എങ്കിലും ടീവി ടെലികാസ്റ്റിംഗിൽ സിനിമ വലിയ ഹിറ്റ് ആയിരുന്നു. വിവേകിന്റെ കോമഡി ട്രാക്ക് ഒക്കെ കിടു ആയതിനാൽ പലപ്പോഴും റിപീറ്റിവ് വാല്യൂ ആ സിനിമയ്ക്ക് ഉണ്ടായിരുന്നു. അങ്ങനെ ഒരുപാട് തവണ കണ്ട ആ സിനിമ ഒരു ഈച്ചക്കോപ്പി ആയിരുന്നു എന്ന് ഈ സിനിമയുടെ തുടക്കം കണ്ടപ്പോൾ തന്നെ മനസ്സിലായി.\nWhodunnit എന്നതും Whydunnit എന്നതും ഒരു സസ്പെൻസ് ഘടകം ആയി സിനിമയിൽ വരുന്നുണ്ട്. ഇരുപതു വർഷം പഴക്കമുള്ള ഒരു സിനിമയാണിത് എന്ന പരിഗണന നൽകിയാൽ, ആ കാലഘട്ടം മനസ്സിൽ വെച്ചാൽ… ബോറൻ അഭിനയം ഒന്നും അവഗണിച്ചാൽ ഒരു നല്ല സമയം പോക്ക് തന്നെയാണ് ഈ സിനിമ.\nHowdunnit എന്നൊരു സസ്പെൻസ് കയ്യിൽ നിന്നെടുത്ത് ഇട്ട വിസിൽ എന്ന സിനിമയുടെ അണിയറപ്രവർത്തകരെ ഈ വേളയിൽ ഞാൻ സ്മരിക്കുന്നു.\nPrevious Previous post: 945. Young & Beautiful AKA Jeune & Jolie (2013) 🔞\nNext Next post: 946. Cheeky! (2000) 🔞


കാമുകിയോട് സഹപാഠി സംസാരിക്കുന്നത് ഇഷ്ടപ്പെട്ടില്ല; പേനാക്കത്തി കൊണ്ട് സുഹൃത്തിന്റെ തലയറുത്തു; സ്‌കൂള് വിദ്യാര്‍ത്ഥിക്ക് ഇരട്ട ജീവപര്യന്തം ശിക്ഷ നല്‍കി കോടതി\nതനിക്ക് ചിലരെയൊക്കെ കൊല്ലാന് തോന്നാറുണ്ടെന്ന് മാത്യു ഒരു കാമുകിയ്ക്ക് സന്ദേശം അയച്ചതിന് പിന്നാലെയായിരുന്നു സുഹൃത്തിനെ കൊലക്കത്തിക്ക് ഇരയാക്കിയത്.\nസഹവിദ്യാര്‍ത്ഥിയോട് അസൂയ മൂത്ത് തലയറുത്തും, വെട്ടിയും കൊലപ്പെടുത്തി സ്‌കൂള് വിദ്യാര്‍ത്ഥിക്ക് ഇരട്ട ജീവപര്യന്തം ശിക്ഷ വിധിച്ച് കോടതി. സംഭവസമയത്ത് 15 വയസ്സ് മാത്രം പ്രായമുണ്ടായിരുന്ന മാത്യൂ ബോര്‍ഗസാണ് 16കാരനായ സുഹൃത്ത് മാനുവല് വിലോറിയ പോളിനോയെ കൊലപ്പെടുത്തി മൃതശരീരം വികൃതമാക്കിയത്. ഇയാളുടെ കാമുകയോട് സംസാരിച്ചെന്ന കുറ്റത്തിനായിരുന്നു ക്രൂരത.\n2016 ഡിസംബറില് മസാച്ചുസെറ്റ്‌സിലെ മെറിമാക്ക് തടാകത്തിന്റെ കരയിലാണ് ഒരു സ്ത്രീ നായയുമായി നടക്കവെ ലീയുടെ മൃതദേഹം കണ്ടെത്തിയത്. മകനെ കൊലപ്പെടുത്തിയ മാത്യൂവിന് ബാക്കിയുള്ള ജീവിതം ജയിലില് കഴിയേണ്ടി വന്നത് അര്‍ഹിക്കുന്ന ശിക്ഷയാണെന്ന് കൊല്ലപ്പെട്ട ലീയുടെ അമ്മ പ്രതികരിച്ചു. ഇതുവഴി ഇതുപോലൊരു അപകടകാരി പൊതുനിരത്തില് നിന്നും അകന്നുനില്‍ക്കും. ഇനിയൊരാളുടെ ജീവനെടുക്കാന് അവന് അവസരം ഉണ്ടാകരുത്, അമ്മ റഞ്ഞു.\nഅതേസമയം തടവുശിക്ഷയ്ക്ക് മിനിമം കാലാവധി വെയ്ക്കണമെന്ന ആവശ്യം ജഡ്ജ് ഹെലെന് നിരാകരിച്ചു. ഇതോടെ പരോളില് ഇയാള്‍ക്ക് പുറത്തിറങ്ങാന് അവസരം ലഭിക്കും. പ്രായക്കുറവ് മാനിച്ചാണ് ഈ ഇളവ്. തനിക്ക് ചിലരെയൊക്കെ കൊല്ലാന് തോന്നാറുണ്ടെന്ന് മാത്യു ഒരു കാമുകിയ്ക്ക് സന്ദേശം അയച്ചതിന് പിന്നാലെയായിരുന്നു സുഹൃത്തിനെ കൊലക്കത്തിക്ക് ഇരയാക്കിയത്.\nകഞ്ചാവ് വലിക്കാനായി ലീയെ പുഴക്കരയിലേക്ക് മാത്യു കൂട്ടിക്കൊണ്ടുപോയ ശേഷമാണ് ഇയാള് കൃത്യം നടപ്പാക്കിയത്. മൃതദേഹം തിരിച്ചറിയാതിരിക്കാനാണ് സ്‌കൂള് വിദ്യാര്‍ത്ഥിയായ മാത്യു സുഹൃത്തിന്റെ തല വെട്ടിയെടുത്തതെന്നും പ്രോസിക്യൂട്ടര്‍മാര് കോടതിയെ ബോധിപ്പിച്ചു. വിധി പ്രഖ്യാപിക്കുമ്പോള് കുറ്റവാളി നിശബ്ദനായി കോടതി മുറിയില് നി്ന്നു.


പ്ലസ് ടു ഫലം പ്രഖ്യാപിച്ചു; സംസ്ഥാനത്ത് 83.75 % വിജയം – Kasaragod Channel | kasaragod News | Mangalore News | Kannur\nപ്ലസ് ടു ഫലം പ്രഖ്യാപിച്ചു; സംസ്ഥാനത്ത് 83.75 % വിജയം\nതിരുവനന്തപുരം: ഈ വര്‍ഷത്തെ ഹയര് സെക്കന്ററി പരീക്ഷാഫലം വിദ്യാഭ്യാസ മന്ത്രി സി രവീന്ദ്രനാഥ് പ്രഖ്യപിച്ചു. 83.75 ആണ് ഇത്തവണത്തെ വിജയശതമാനം. പരീക്ഷ എഴുതിയവരില് 309065 പേരാണ് വിജയിച്ചത്. കണ്ണൂരിലാണ് കൂടുതല് വിജയശതമാനം. 86.75 ആണ് കണ്ണൂരിന്റെ വിജയശതമാനം. പത്തനംതിട്ടയ്ക്കാണ് ഏറ്റവും കുറവ് വിജയശതമാനം.\nമുന് വര്‍ഷങ്ങളെ അപേക്ഷിച്ച് എല്ലാ വിഷങ്ങളിലും എപ്ലസ് ലഭിച്ചവരുടെ എണ്ണത്തില് വര്‍ദ്ധനവ് ഉണ്ടായതായി വിദ്യാഭ്യാസ മന്ത്രി അറിയിച്ചു. 14,735 പേരാണ് എല്ലാ വിഷയങ്ങള്‍ക്കും എപ്ലസ് നേടിയിരിക്കുന്നത്. 180 പേരാണ് നൂറു ശതമാനം വിജയം നേടിയത്.\nജൂണ്5മുതല് 12 വരെയാണ് സേ പരീക്ഷകള് നടക്കുക. ഈ മാസം 15 വരെ പുനര്‍മൂല്യനിര്‍ണ്ണയത്തിന് അപേക്ഷിക്കാം.


ശബരിമല ദര്‍ശനം കഴിഞ്ഞ് മടങ്ങിയ ബാലികയെ കാറില് പീഡിപ്പിച്ച ഗുരുസ്വാമി അറസ്റ്റില് - MALABAR FLASH\nHome Arrested Kerala News Pathanamthitta rape കേരളം കേരള വാര്‍ത്ത പീഡനം ശബരിമല ദര്‍ശനം കഴിഞ്ഞ് മടങ്ങിയ ബാലികയെ കാറില് പീഡിപ്പിച്ച ഗുരുസ്വാമി അറസ്റ്റില്\nശബരിമല ദര്‍ശനം കഴിഞ്ഞ് മടങ്ങിയ ബാലികയെ കാറില് പീഡിപ്പിച്ച ഗുരുസ്വാമി അറസ്റ്റില്\nറാന്നി: വിഷു ഉത്സവത്തിനായി നട തുറന്നിരുന്ന സമയം ശബരിമല ദര്‍ശനം കഴിഞ്ഞ് മടങ്ങും വഴി ബാലികയെ കാറില് വച്ച് പീഡിപ്പിച്ച കേസിൽ തീര്‍ഥാടക സംഘത്തിലെ ഗുരുസ്വാമി അറസ്‌റ്റില്.[www.malabarflash.com]\nതിരുവനന്തപുരം നാലാഞ്ചിറ സ്വദേശി റിട്ട. ബി.എസ്.എന്.എല്. ജീവനക്കാരന് രാജ(61) നെയാണ് പമ്പ ഇന്‍സ്‌പെക്‌ടര് കെ.എസ്. വിജയന്റെ നേതൃത്വത്തിലുള്ള പോലീസ് സംഘം ഞായറാഴ്ച രാവിലെ അറസ്‌റ്റ് ചെയ്‌തത്.\nകഴിഞ്ഞ 17 ന് രാവിലെയാണ് സംഭവം. ഇന്നോവ കാറിലാണ് തീര്‍ഥാടക സംഘം ദര്‍ശനം കഴിഞ്ഞ് മടങ്ങിയത്. ഉപദ്രവത്തിന് ഇരയായ ബാലികയെ കൂടാതെ രണ്ട് പെണ്‍കുട്ടികളും രണ്ട് ആണ്‍കുട്ടികളുമടങ്ങുന്ന സംഘമാണ് ശബരിമല ദര്‍ശനം നടത്തിയത്. ഈ സംഘത്തിലെ ഗുരുസ്വാമിയാണ് അറസ്‌റ്റിലായ രാജനെന്ന് പോലീസ് പറഞ്ഞു.\nപമ്പയ്‌ക്കും വടശേരിക്കരയ്‌ക്കുമിടയില് വച്ചാണ് ഉപദ്രവം ഉണ്ടായത്. സംഘത്തിലെ മറ്റുള്ളവര് ഉറങ്ങിയപ്പോഴാണ് ഓടുന്ന വാഹനത്തില് പീഡനം നടന്നത്. ദര്‍ശനം കഴിഞ്ഞ് വീട്ടിലെത്തിയ കുട്ടി വിഷാദവതിയായി കാണപ്പെട്ടു. വീട്ടുകാര് ആശുപത്രിയില് എത്തിച്ച് നടത്തിയ കൗണ്‍സിലിങ്ങിലാണ് കുട്ടി പീഡന വിവരം പുറത്തു പറഞ്ഞത്. ഇതോടെ വീട്ടുകാര് മണ്ണഞ്ചേരി സ്‌റ്റേഷനില് പരാതി നല്‍കി. സംഭവം നടന്നത് പമ്പ സ്‌റ്റേഷന് പരിധിയില് ആയതിനാല് കേസ് അവിടേക്ക് കൈമാറി.\nപത്തനംതിട്ട ഡി.വൈ.എസ്.പി റഫീക്കിന്റെ നിര്‍ദ്ദേശ പ്രകാരം എസ്.ഐ ബാബുരാജ്, സി.പി.ഒ. ഉദയന് എന്നിവരും അന്വേഷണ സംഘത്തിലുണ്ടായിരുന്നു.